Mɛni Hewɔ Esa Akɛ Wɔhiɛ Asɔ Nii? | Buu-Mɔɔ Nikasemɔ\n“Nyɛfea nyɛhe mɛi ni le shidaa.”—KOL. 3:15.\nLALA 46 Wɔmiida Bo Shi, Yehowa\n1. Mɛni Samarianyo ko ni Yesu tsa lɛ lɛ fee kɛtsɔɔ hiɛsɔɔ?\nBE KO lɛ, Yesu, Tsɔɔlɔ Kpele lɛ, nyiɛ gbɛ eeya he ko ni hii kpitiyelɔi nyɔŋma na lɛ kɛjɛ shɔŋŋ. Hii nɛɛ enu akɛ Yesu nyɛɔ etsaa helai srɔtoi fɛɛ, ni amɛyɛ hemɔkɛyeli akɛ ebaanyɛ etsa amɛ. Anɔkwa, lɛ pɛ ji amɛhiɛnɔkamɔ, ejaakɛ hela lɛ ehã amɛnii efee mɔbɔ waa. No hewɔ lɛ, be ni amɛna lɛ lɛ, amɛhole amɛgbei anɔ amɛkɛɛ: “Yesu, Tsɔɔlɔ, naa wɔ mɔbɔ!” Yesu tsa hii nyɔŋma lɛ fɛɛ, ni ekã shi faŋŋ akɛ, amɛ fɛɛ amɛhiɛ sɔ enɛ waa. Shi amɛteŋ mɔ kome ni ji Samarianyo lɛ fee nɔ ko ni sa kadimɔ; eba Yesu ŋɔɔ ni ebada lɛ shi. Ekɛ enifeemɔ tsɔɔ faŋŋ akɛ, ehiɛ esɔ nɔ ni Yesu efee ehã lɛ lɛ. * Nɔ ni Yesu fee ehã nuu nɛɛ tsirɛ lɛ ni ‘ekɛ gbee ni wa wo Nyɔŋmɔ hiɛ nyam.’—Luka 17:12-19.\n2-3. (a) Mɛni hewɔ bei komɛi lɛ wɔhiɛ kpaa nɔ akɛ wɔbaajie hiɛsɔɔ kpo lɛ? (b) Mɛni he wɔbaasusu yɛ nikasemɔ nɛɛ mli?\n2 Kɛ́ mɔ ko fee wɔ ejurɔ lɛ, esa akɛ wɔkase Samarianyo lɛ, ni wɔwie loo wɔfee nɔ ko kɛtsɔɔ mɔ lɛ akɛ wɔhiɛ esɔ. Shi bei komɛi lɛ, wɔhiɛ kpaa nɔ akɛ wɔbaafee nakai.\n3 Yɛ nikasemɔ nɛɛ mli lɛ, wɔbaakwɛ nɔ hewɔ ni ehe miihia ni wɔfee wɔhe mɛi ni le shidaa. Agbɛnɛ hu, wɔbaasusu mɛi komɛi ni awie amɛhe yɛ Biblia lɛ mli ni jie hiɛsɔɔ kpo kɛ mɛi komɛi ni efeee nakai lɛ ahe, ni wɔkwɛ nɔ ni wɔkaseɔ yɛ mli. Kɛkɛ lɛ, wɔkwɛ nibii pɔtɛi komɛi ni wɔbaanyɛ wɔfee kɛjie hiɛsɔɔ kpo.\nMƐNI HEWƆ ESA AKƐ WƆJIE HIƐSƆƆ KPO?\n4-5. Mɛni hewɔ esa akɛ wɔjie hiɛsɔɔ kpo?\n4 Yehowa tsɔɔ enifeemɔi anɔ ehãa wɔnaa akɛ ehiɛ sɔɔ nii waa, ni enɛ ji nɔkwɛmɔnɔ kpakpa kɛhã wɔ. Nɔ kome ni efeɔ kɛtsɔɔ nakai ji, ejwereɔ mɛi ni feɔ esuɔmɔnaa nii lɛ. (2 Sam. 22:21; Lala 13:6; Mat. 10:40, 41) Ŋmalɛ lɛ woɔ wɔ hewalɛ akɛ ‘wɔfee wɔhe mɛi ni kaseɔ Nyɔŋmɔ.’ (Efe. 5:1) No hewɔ lɛ, yiŋtoo titri hewɔ ni esa akɛ wɔjie hiɛsɔɔ kpo ji akɛ, wɔmiisumɔ ni wɔkase Yehowa.\n5 Yiŋtoo kroko hewɔ ni wɔmiisumɔ ni wɔjie hiɛsɔɔ kpo ji, ehãa wɔ kɛ mɛi ni wɔjieɔ hiɛsɔɔ lɛ kpo wɔtsɔɔ lɛ fɛɛ náa miishɛɛ, tamɔ bɔ ni kɛ́ wɔkɛ wɔnaanyo ko fee ekome kɛye niyenii ko ni ŋɔɔ waa lɛ, wɔ fɛɛ wɔnáa miishɛɛ lɛ. Kɛ́ wɔna akɛ mɔ ko hiɛ esɔ nɔ ko ni wɔhã lɛ loo wɔfee wɔhã lɛ lɛ, wɔnáa miishɛɛ. Nakai nɔŋŋ kɛ́ mɛi na akɛ wɔhiɛ esɔ nɔ ko ni amɛhã wɔ loo amɛfee amɛhã wɔ lɛ, amɛnáa miishɛɛ. Ehãa amɛnaa akɛ nɔ ni amɛhã wɔ loo amɛfee amɛhã wɔ lɛ eye ebua wɔ waa, ni enɛ hãa naanyobɔɔ ni yɔɔ wɔ kɛ amɛ teŋ lɛ mli waa.\n6. Mɛɛ gbɛ nɔ wɔbaanyɛ wɔkɛ nibii ni wɔwieɔ kɛtsɔɔ akɛ wɔhiɛ sɔɔ nibii ni afeɔ ahãa wɔ lɛ ato apol ni akɛ shika tsuru fee he?\n6 Kɛ́ wɔhã mɛi le akɛ wɔhiɛ esɔ nɔ ko ni amɛfee amɛhã wɔ lɛ, enɔ bɛ! Biblia lɛ kɛɔ akɛ: “Wiemɔ ni awieɔ yɛ be ni sa mli lɛ eyɛ fɛo tamɔ apol ni akɛ shika tsuru efee ewo jwiɛtɛi nii amli.” (Abɛi 25:11) Shika tsuru yɛ fɛo ni ejara wa, ni nakai nɔŋŋ eji yɛ jwiɛtɛi hu gbɛfaŋ. No hewɔ lɛ, kɛ́ akɛ shika tsuru fee apol ni akɛwo jwiɛtɛi nii amli lɛ, kwɛ bɔ ni ebaafee fɛo ehã! Kɛ́ mɔ ko ke bo nɔ ko ni jara wa nakai lɛ, ekã shi faŋŋ akɛ ohiɛ baasɔ waa, aloo jeee nakai? Nakai nɔŋŋ kɛ́ wɔhã mɛi le akɛ wɔhiɛ esɔ nibii ni amɛfee amɛhã wɔ lɛ, amɛbaaná he miishɛɛ waa. Agbɛnɛ hu, bɔ ni apol ni akɛ shika tsuru fee lɛ baanyɛ ahi shi be kplaŋŋ lɛ, nakai nɔŋŋ eji yɛ nibii ni wɔkɛɔ mɛi kɛtsɔɔ akɛ wɔhiɛ esɔ nɔ ko ni amɛfee amɛhã wɔ lɛ agbɛfaŋ; ekolɛ amɛhiɛ kpaŋ nɔ amɛwala gbii fɛɛ.\nNYƆŊMƆ TSUJI KOMƐI NI JIE HIƐSƆƆ KPO\n7. Mɛni David wie yɛ Lala 27:4 lɛ ni hãa wɔnaa akɛ ehiɛ sɔ anɔkwa jamɔ waa? Mɛɛ gbɛ nɔ mɛi krokomɛi ni ŋma Lala wolo lɛ eko lɛ jie hiɛsɔɔ kpo?\n7 Nyɔŋmɔ tsuji ni hi shi yɛ blema lɛ ateŋ mɛi pii jie hiɛsɔɔ kpo. Amɛteŋ mɔ kome ji David. (Kanemɔ Lala 27:4.) David hiɛ sɔ anɔkwa jamɔ waa ni enifeemɔi hã ana enɛ. Akɛ nɔkwɛmɔnɔ lɛ, be ni ayaama sɔlemɔ shĩa lɛ, ekɛ shika kɛ nibii babaoo hã kɛfi nitsumɔ lɛ sɛɛ. Levinyo ko ni atsɛɔ lɛ Asaf lɛ seshibii hu jie hiɛsɔɔ kpo. Asaf seshibii lɛ fo lalai pii kɛjie Yehowa yi. Yɛ lala ko ni amɛfo lɛ mli lɛ, amɛda Nyɔŋmɔ shi ni amɛjie eyi yɛ ‘enaakpɛɛ nitsumɔi lɛ’ ahewɔ. (Lala 75:1) David kɛ Asaf seshibii lɛ hã Yehowa na akɛ amɛhiɛ esɔ nibii fɛɛ ni efee ehã amɛ lɛ waa. Ani oona nibii komɛi ni obaanyɛ ofee kɛtsɔɔ akɛ ookase amɛ?\nMɛni wolo ni Paulo ŋma Roma asafo lɛ tsɔɔ wɔ yɛ bɔ ni wɔbaafee wɔjie hiɛsɔɔ kpo lɛ he? (Kwɛmɔ kuku 8-9) *\n8-9. Mɛni bɔfo Paulo fee kɛtsɔɔ akɛ ehiɛ sɔɔ enyɛmimɛi lɛ? Ni mɛni ekã shi faŋŋ akɛ ejɛ mli kɛba?\n8 Bɔfo Paulo hu hiɛ sɔ enyɛmimɛi Kristofoi lɛ, ni wɔnaa enɛ yɛ nibii ni ewie yɛ amɛhe lɛ amli. Ewie akɛ, be fɛɛ be ni ebaasɔle lɛ, edaa Nyɔŋmɔ shi yɛ amɛhewɔ. Nibii ni ewie yɛ woji ni eŋmala eyahã amɛ lɛ amli hu hãa wɔnaa akɛ ehiɛ sɔ amɛ. Akɛ nɔkwɛmɔnɔ lɛ, yɛ Romabii 16:1-15 lɛ, Paulo tsĩ enyɛmimɛi Kristofoi 27 sɔŋŋ agbɛ́i atã. Mɛi nɛɛ ateŋ mɛi komɛi ji Priska kɛ Akwila. Paulo wie akɛ, nyɛmi yoo nɛɛ kɛ ewu lɛ “kɛ amɛwala wo oshãra mli” yɛ ehewɔ. Agbɛnɛ hu, etsĩ Foibe tã ni ewie yɛ ehe akɛ, “eye ebua mɛi pii,” ni lɛ Paulo lɛ hu fata he. Paulo sumɔ nyɛmimɛi ni yɔɔ Roma lɛ, ni ejie amɛyi yɛ bɔ ni amɛtsuɔ nii waa lɛ hewɔ.\n9 Paulo le akɛ enyɛmimɛi ni yɔɔ Roma lɛ yeee emuu, shi be ni emuɔ wolo ni eŋma eyahã amɛ lɛ naa lɛ, ewieee amɛfatɔi ahe, moŋ lɛ, ewie sui kpakpai ni amɛyɔɔ lɛ ahe. Kɛ́ okwɛ lɛ, te nyɛmimɛi ni Paulo tsĩ amɛgbɛ́i atã lɛ nu he amɛhã tɛŋŋ be ni akane Paulo wolo lɛ ahã asafo muu lɛ fɛɛ lɛ? Ŋwanejee ko bɛ he akɛ, eta amɛtsuiŋ waa ni ehã naanyobɔɔ ni yɔɔ amɛ kɛ Paulo teŋ lɛ mli bawa waa. Ani ofɔɔ nyɛmimɛi ni yɔɔ osafo lɛ mli lɛ ayijiemɔ yɛ nibii kpakpai ni amɛfeɔ kɛ hewalɛwoo wiemɔi ni amɛwieɔ lɛ ahewɔ?\n10. Mɛni wɔkaseɔ yɛ bɔ ni Yesu jie esɛɛnyiɛlɔi lɛ ayi lɛ mli?\n10 Susumɔ Yesu hu he okwɛ. Yɛ woji ni ehã aŋmala ayahã asafoi komɛi ni yɔɔ Asia Bibioo lɛ amli lɛ, ejie esɛɛnyiɛlɔi lɛ ayi yɛ nitsumɔ kpakpa ni amɛtsuɔ lɛ hewɔ. Akɛ nɔkwɛmɔnɔ lɛ, ekɛɛ asafo ni yɔɔ Tiatira lɛ akɛ: “Mile onifeemɔi lɛ, kɛ osuɔmɔ lɛ kɛ ohemɔkɛyeli lɛ kɛ osɔɔmɔ lɛ kɛ oshifimɔ lɛ, ni akɛ, nibii ni ofeɔ sɛɛkpee nɛɛ fe nɔ ni ofee tsutsu lɛ.” (Kpo. 2:19) Jeee mɔdɛŋ ni amɛbɔɔ yɛ sɔɔmɔ nitsumɔ lɛ mli lɛ pɛ he Yesu wie, shi moŋ ewie sui kpakpai ni tsirɛ amɛ ni amɛfee nakai lɛ hu ahe. Eyɛ mli akɛ Yesu wo nyɛmimɛi komɛi ni yɔɔ Tiatira asafo lɛ mli lɛ ŋaa yɛ wolo lɛ mli moŋ, shi yɛ wolo lɛ shishijee kɛ enaagbee fɛɛ lɛ, ejie asafo lɛ yi. (Kpo. 2:25-28) Ehe ehiaaa ni Yesu, ni ji Kristofoi asafo lɛ yitso lɛ ada wɔ shi yɛ nitsumɔ ni wɔtsuɔ wɔhãa lɛ lɛ hewɔ. Kɛ̃lɛ, efeɔ nakai kɛtsɔɔ akɛ ehiɛ sɔɔ nii. Enɛ ji nɔkwɛmɔnɔ kpakpa kɛhã asafoŋ onukpai.\n11. Yɛ nɔ ni aŋma yɛ Hebribii 12:16 lɛ naa lɛ, te Esau na nibii ni yɔɔ krɔŋkrɔŋ lɛ ehã tɛŋŋ?\n11 Dɔlɛ sane ji akɛ, mɛi komɛi ni awie amɛhe yɛ Biblia lɛ mli lɛ ahiɛ eyasɔɔɔ nii. Akɛ nɔkwɛmɔnɔ lɛ, eyɛ mli akɛ, no mli lɛ Esau fɔlɔi sumɔɔ Yehowa ni amɛbuɔ lɛ moŋ, shi Esau kɛ enifeemɔ tsɔɔ akɛ ehiɛ esɔɔɔ nibii ni yɔɔ krɔŋkrɔŋ. (Kanemɔ Hebribii 12:16.) Akɛ nɔkwɛmɔnɔ lɛ, ehɔ̃ɔ ekromɔbi hegbɛi lɛ ehã enyɛmi fioo Yakob ní ejwɛŋŋ he po. Ni mɛni ekɛhé? Flɔ. (1 Mo. 25:30-34) Sɛɛ mli be ni akɛ jɔɔmɔ ni sa kromɔbi lɛ hã Yakob moŋ fe lɛ lɛ, edɔ lɛ waa ni efo. Shi kulɛ esaaa akɛ efoɔ, ejaakɛ ehiɛ ni esɔɔɔ nii lɛ hewɔ eba lɛ nakai.\n12-13. Mɛni Israelbii lɛ fee ni tsɔɔ akɛ amɛhiɛ esɔɔɔ nii? Ni mɛni jɛ mli kɛba?\n12 Yehowa fee nibii pii ehã Israelbii lɛ. Be ni amɛyɔɔ nyɔŋyeli mli yɛ Ejipt lɛ, Yehowa kɛ Haomɔi Nyɔŋma ba Ejiptbii lɛ anɔ, ni ekpɔ̃ Israelbii lɛ kɛje nyɔŋyeli lɛ mli. Ejipt asraafoi lɛ tiu amɛ, shi Nyɔŋmɔ kpãtã asraafoi nɛɛ fɛɛ ahiɛ yɛ Ŋshɔ Tsuru lɛ mli ni ehere Israelbii lɛ. Israelbii lɛ ahiɛ sɔ nɔ ni Yehowa efee ehã amɛ lɛ waa aahu akɛ amɛlá kunimyeli lala ko kɛjie eyi. Shi ani amɛtee nɔ amɛjie hiɛsɔɔ kpo?\n13 Be ni Israelbii lɛ kɛ naagbai krokomɛi kpe lɛ, etsɛɛɛ kwraa ni amɛhiɛ kpa nibii kpakpai ni Yehowa efee ehã amɛ lɛ anɔ. Kɛkɛ ni amɛkɛ amɛnifeemɔ tsɔɔ akɛ amɛhiɛ esɔɔɔ nii. (Lala 106:7) Mɛni amɛfee? “Israelbii lɛ fɛɛ wie huhuuhu amɛshi Mose kɛ Aaron,” mɛi ni Yehowa kɛtsuɔ nii lɛ. No hewɔ lɛ, yɛ anɔkwale mli lɛ, Yehowa diɛŋtsɛ amɛwie amɛshi lɛ. (2 Mo. 16:2, 8) Yehowa náaa nɔ ni amɛfee lɛ he miishɛɛ kwraa. Sɛɛ mli lɛ, egba akɛ, nakai yinɔ lɛ fɛɛ baagboi yɛ ŋa lɛ nɔ, ja Yoshua kɛ Kaleb pɛ. (4 Mo. 14:22-24; 26:65) Esaaa akɛ wɔkaseɔ Israelbii lɛ kɛ mɛi krokomɛi ni hiɛ eyasɔɔɔ nii lɛ, moŋ lɛ esa akɛ wɔkase mɛi ni hiɛ sɔ nii lɛ. Nyɛhãa wɔkwɛa bɔ ni wɔbaafee wɔfee nakai.\n14-15. (a) Mɛni gbalashihilɛ mli bii baanyɛ afee kɛtsɔɔ akɛ amɛhiɛ sɔɔ amɛhefatalɔi lɛ? (b) Mɛni fɔlɔi baanyɛ afee kɛye amɛbua amɛbii lɛ ni amɛhiɛ asɔ nii?\n14 Jiemɔ hiɛsɔɔ kpo yɛ oweku lɛ mli. Kɛ́ weku lɛ mli bii lɛ ateŋ mɔ fɛɛ mɔ jie hiɛsɔɔ kpo lɛ, weku muu lɛ fɛɛ baaná miishɛɛ. Kɛ́ nuu lɛ hiɛ sɔ nibii ni eŋa feɔ lɛ, ni yoo lɛ hu hiɛ sɔ nibii ni ewu feɔ lɛ, suɔmɔ kɛ ekomefeemɔ ni yɔɔ amɛteŋ lɛ mli baawa waa. Agbɛnɛ hu, kɛ́ amɛteŋ mɔ ko tɔ̃ enyɛmi nɔ lɛ, ewaŋ kɛhãŋ mɔ ni atɔ̃ enɔ lɛ akɛ ekɛ tɔmɔ lɛ baake. Hii ni hiɛ sɔɔ nii lɛ naa nibii kpakpai ni amɛŋamɛi feɔ loo amɛwieɔ lɛ, ni kɛ́ amɛna lɛ, amɛfeee diŋŋ. Moŋ lɛ, tamɔ bɔ ni Biblia lɛ kɛɔ lɛ, ‘amɛteɔ shi ni amɛjieɔ amɛyi.’ (Abɛi 31:10, 28) Yoo ni hiɛ kã shi lɛ hãa ewu leɔ nɔ tuuntu ni ehiɛ sɔɔ yɛ ehe.\n15 Fɔlɔi, mɛni nyɛbaanyɛ nyɛfee kɛye nyɛbua nyɛbii lɛ ni amɛhiɛ asɔ nii? Klɛŋklɛŋ lɛ, esa akɛ nyɛfee nɔkwɛmɔnɔ kpakpa. Nyɛkaia akɛ nɔ ni nyɛfeɔ kɛ nɔ ni nyɛwieɔ lɛ, no nyɛbii lɛ baakase. No hewɔ lɛ, kɛ́ nyɛbii lɛ fee nɔ ko amɛhã nyɛ lɛ, nyɛdaa amɛ shi. Agbɛnɛ hu, nyɛtsɔa nyɛbii lɛ akɛ kɛ́ mɔ ko fee nɔ ko ehã amɛ lɛ, esa akɛ amɛkɛɛ “oyiwaladɔŋŋ.” Nyɛyea nyɛbuaa amɛ ni amɛna akɛ, esaaa akɛ amɛmɛɔ ni akɛɔ amɛ akɛ amɛkɛɛ “oyiwaladɔŋŋ” dani amɛfee nakai, ni akɛ, amɛwiemɔi baanyɛ aná mɛi anɔ hewalɛ kpakpa. Akɛ nɔkwɛmɔnɔ lɛ, awo oblayoo ko ni atsɛɔ lɛ Clary lɛ papa tsuŋ be ni eji gbekɛ fioo lɛ. Ewie akɛ: “Trukaa lɛ, ehe bahia ni mimami kome too akwɛ wɔyi etɛ lɛ, ni no mli lɛ, afii 32 pɛ eye. Be ni miye afii 32 lɛ, misusu bɔ ni etɔ mimami ehã kɛ wɔkwɛmɔ be ni etamɔ mi lɛ he. No hewɔ lɛ, mihã ele akɛ mihiɛ esɔ lɛ waa yɛ nibii fɛɛ ni ekɛshã afɔle koni enyɛ etsɔse mi kɛ minyɛmimɛi hii lɛ ni ekwɛ wɔ lɛ hewɔ. Nyɛsɛɛ nɛɛ ekɛɛ mi akɛ, nɔ ni mikɛɛ lɛ lɛ ta etsuiŋ waa, ni esusuɔ he yɛ be kɛ beiaŋ, ni akɛ, be fɛɛ be ni ebaafee nakai lɛ, enáa miishɛɛ waa.”\nTsɔɔmɔ obii lɛ bɔ ni ajieɔ hiɛsɔɔ kpo (Kwɛmɔ kuku 15) *\n16. Gbaa niiashikpamɔ ko ni hãa wɔnaa akɛ, kɛ́ wɔwie loo wɔfee nɔ ko kɛtsɔɔ wɔnyɛmimɛi lɛ akɛ wɔhiɛ sɔɔ amɛ lɛ, ebaanyɛ ewo amɛ hewalɛ.\n16 Jiemɔ hiɛsɔɔ kpo yɛ asafo lɛ mli. Kɛ́ wɔhã wɔnyɛmimɛi Kristofoi lɛ le akɛ wɔhiɛ sɔɔ amɛ waa lɛ, ewoɔ amɛ hewalɛ. Akɛ nɔkwɛmɔnɔ lɛ, asafoŋ onukpa ko ni eye afii 28, ni atsɛɔ lɛ Jorge lɛ he baye waa aahu akɛ enyɛɛɛ eya asafoŋ kpeei nyɔɔŋ kome. Sɛɛ mli lɛ, ehe bawa lɛ fioo ni ebɔi yaa ekoŋŋ, shi bɔ ni eshihilɛ lɛ yɔɔ hewɔ lɛ, anyɛɛɛ ahã lɛ nifeemɔ, ni enyɛɛɛ etsu nitsumɔi ni esa akɛ etsu akɛ asafoŋ onukpa lɛ. Jorge wie akɛ: “Minu he akɛ mibɛ nɔ ko mli.” Shi be ko be ni akpa asafoŋ kpee lɛ, nyɛmi nuu ko kɛɛ lɛ akɛ: “Miida bo shi waa, ejaakɛ ofee nɔkwɛmɔnɔ kpakpa ohã miweku lɛ. Wɔnya wiemɔi ni ohã yɛ afii fioo ni eho nɛɛ amli lɛ ahe waa diɛŋtsɛ. Amɛye amɛbua wɔ ni wɔhemɔkɛyeli lɛ mli ewa.” Jorge kɛɛ sane nɛɛ ni nyɛmi nuu lɛ wie lɛ ta etsuiŋ waa, ni ehã ehiŋmɛiiaŋ tɛo nu. Ewie akɛ: “Ewiemɔi lɛ ba yɛ be naa.”\n17. Yɛ nɔ ni aŋma yɛ Kolosebii 3:15 lɛ naa lɛ, mɛni wɔbaanyɛ wɔfee kɛtsɔɔ Yehowa akɛ wɔhiɛ sɔɔ nibii kpakpai ni edroɔ wɔ lɛ?\n17 Jiemɔ hiɛsɔɔ kpo yɛ nibii kpakpai ni Nyɔŋmɔ edro bo lɛ ahewɔ. Yehowa edro wɔ mumɔŋ niyenii babaoo. Akɛ nɔkwɛmɔnɔ lɛ, ehãa wɔ gbɛtsɔɔmɔi yɛ asafoŋ kpeei ashishi, wɔmagazin lɛ amli, kɛ agbɛnɛ hu, yɛ wɔwɛbsaitii lɛ anɔ. Ani obo wiemɔ ko toi, okane sane ko, loo okwɛ JW Broadcasting lɛ nɔ nifeemɔi lɛ eko ni onu he akɛ bo tuuntu akɛwieɔ lɛ? Kɛ́ nakai ni lɛ, mɛni obaanyɛ ofee kɛtsɔɔ Yehowa akɛ ohiɛ esɔ? (Kanemɔ Kolosebii 3:15.) Nɔ kome ni obaanyɛ ofee ji, ni obaasɔle oda lɛ shi daa yɛ nikeenii kpakpai nɛɛ ahewɔ.—Yak. 1:17.\nNɔ kome ni hi waa ni wɔbaanyɛ wɔfee kɛtsɔɔ akɛ wɔhiɛ sɔɔ nii ji, ni wɔbaaye wɔbua kɛsaa Maŋtsɛyeli Asa lɛ nɔ (Kwɛmɔ kuku 18)\n18. Mɛni wɔbaanyɛ wɔfee kɛtsɔɔ akɛ wɔhiɛ sɔɔ Maŋtsɛyeli Asa ni Yehowa edro wɔ lɛ?\n18 Nɔ kroko hu ni wɔbaanyɛ wɔfee kɛtsɔɔ Yehowa akɛ wɔhiɛ sɔɔ nibii kpakpai ni efeɔ ehãa wɔ lɛ ji, ni wɔbaahã hei ni wɔkpeɔ yɛ kɛjáa lɛ lɛ afee falefale be fɛɛ be. Esa akɛ wɔhã wɔnine ahi wɔ-Maŋtsɛyeli Asai lɛ ahe, ni kɛ́ akɛ ilɛtrɔniki tsɔji ni akɛtsuɔ nii yɛ jɛmɛ lɛ eko wo wɔdɛŋ lɛ, esa akɛ wɔhiɛ lɛ jogbaŋŋ. Kɛ́ wɔkura wɔ-Maŋtsɛyeli Asai lɛ anɔ jogbaŋŋ lɛ, amɛbaatsɛ, ni kɛ́ abaasaa nɔ ko yɛ amɛhe lɛ, bei pii lɛ, ebaafee nɔ ko bibioo ko pɛ. Enɛ baabaa oniai ni wɔtsuɔ lɛ ayi koni anyɛ akɛmamɔ Maŋtsɛyeli Asai hei yɛ je lɛŋ hei srɔtoi loo akɛsaa ememeji ni yɔɔ lɛ.\n19. Mɛni okase yɛ kpokpaa nɔkwɛlɔ lɛ kɛ eŋa lɛ niiashikpamɔ lɛ mli?\n19 Jiemɔ hiɛsɔɔ kpo otsɔɔ mɛi ni gboɔ wɔhe deŋme lɛ. Kɛ́ wɔwie nibii ni tsɔɔ akɛ wɔhiɛ sɔɔ nitsumɔ kpakpa ni mɛi tsuɔ lɛ, ebaanyɛ ehã amɛná miishɛɛ ni amɛnyɛ amɛdamɔ naagbai ni amɛkɛkpeɔ lɛ anaa. Kpokpaa nɔkwɛlɔ ko kɛ eŋa ná enɛ mli niiashikpamɔ. Gbi ko be ni amɛkpa shiɛmɔ ni amɛba shĩa lɛ, amɛnu he akɛ etɔ amɛ waa. Nakai gbi lɛ fɛ̃i ye waa, ni no hewɔ lɛ, nyɛmi yoo lɛ wo ekootu ni ewoɔ kɛgbeɔ fɛ̃i lɛ kɛwɔ. Enɔ jetsɛremɔ lɛ, ekɛɛ ewu lɛ akɛ, eena akɛ enyɛŋ etsa gbɛfãa nitsumɔ lɛ nɔ dɔŋŋ. Nakai leebi lɛ nɔŋŋ lɛ, amɛnine shɛ wolo ko nɔ kɛjɛ nitsumɔhe nine lɛ, ni aŋma nyɛmi yoo lɛ gbɛ́i yɛ sɛɛ. Yɛ wolo lɛ mli lɛ, ajie eyi waa yɛ bɔ ni ebɔɔ mɔdɛŋ yɛ shiɛmɔ nitsumɔ lɛ mli lɛ hewɔ. Agbɛnɛ hu, ajie eyi akɛ efi shi yɛ nitsumɔ lɛ mli, eyɛ mli akɛ ebɛ mlɛo akɛ abaafã kɛje he kome kɛya he kroko daa otsi. Ewu lɛ wie akɛ: “Bɔ ni ajie eyi lɛ ta etsuiŋ aahu akɛ, ewieee dɔŋŋ akɛ ebaakpa gbɛfãa nitsumɔ lɛ. Anɔkwa, bei komɛi lɛ, minu he akɛ mikpa nitsumɔ lɛ, shi ewo mi hewalɛ shii abɔ ni mikakpa.” Nyɛmi nuu nɛɛ kɛ eŋa lɛ tsu gbɛfãa nitsumɔ lɛ nɔ ni miihe ashɛ afii 40 sɔŋŋ.\n20. Mɛni esa akɛ wɔbɔ mɔdɛŋ wɔfee daa gbi? Ni mɛni hewɔ?\n20 Ŋmɛnɛ lɛ, mɛi pii ahiɛ esɔɔɔ nii. Shi esa akɛ wɔbɔ mɔdɛŋ wɔtsɔ wɔwiemɔ kɛ wɔnifeemɔ nɔ wɔhã ana daa gbi akɛ, wɔhiɛ sɔɔ nii. Namɔ aaale bɔ ni nɔ ko ni wɔbaawie loo wɔbaafee lɛ baawo mɔ ko hewalɛ ehã koni eya nɔ efi shi yɛ jeŋ fɔŋ nɛɛ mli? Kɛ́ wɔhã mɛi na akɛ wɔhiɛ sɔɔ amɛ lɛ, naanyobɔɔ ni yɔɔ wɔ kɛ amɛ teŋ lɛ mli baawa, ni ebaawa waa akɛ nɔ ko baafite wɔ kɛ amɛ teŋ. Nɔ ni fe fɛɛ lɛ, no baatsɔɔ akɛ wɔmiikase Yehowa, wɔ-Tsɛ kpakpa ni hiɛ sɔɔ nii lɛ.\nMɛni hewɔ esa akɛ wɔtsɔ wɔwiemɔ kɛ wɔnifeemɔ nɔ wɔhã mɛi ana akɛ wɔhiɛ sɔɔ nii?\nMɛni mɛi komɛi ni awie amɛhe yɛ Biblia lɛ mli lɛ fee kɛtsɔɔ akɛ amɛhiɛ sɔɔ nii?\nMɛni wɔbaanyɛ wɔfee kɛtsɔɔ akɛ wɔhiɛ sɔɔ nii waa?\nLALA 20 Okɛ Osuɔmɔ Bi Lɛ Hã\n^ kk. 5 Mɛɛ gbɛ nɔ Yehowa, Yesu, kɛ Samarianyo kpitiyelɔ lɛ tsɔɔ akɛ amɛhiɛ sɔɔ nii? Ni te wɔbaafee tɛŋŋ wɔkase amɛ? Yɛ nikasemɔ nɛɛ mli lɛ, wɔbaahã sanebimɔi nɛɛ ahetoo, ni agbɛnɛ hu wɔsusu mɛi krokomɛi ni tsɔɔ akɛ amɛhiɛ sɔɔ nii lɛ ahe. No sɛɛ lɛ, wɔbaakwɛ nɔ hewɔ ni ehe miihia waa ni wɔhiɛ asɔ nii, kɛ nibii pɔtɛi komɛi ni wɔbaanyɛ wɔfee kɛtsɔɔ nakai.\n^ kk. 1 WIEMƆ NI ATSƆƆ MLI: Kɛ́ ohiɛ sɔɔ mɔ ko lɛ, etsɔɔ akɛ obuɔ nakai mɔ lɛ waa; ni kɛ́ ohiɛ sɔɔ nɔ ko ni ahã bo loo afee ahã bo lɛ, etsɔɔ akɛ nakai nii lɛ jara wa hã bo. Wɔbaanyɛ wɔwie akɛ, kɛ́ ohiɛ esɔ nɔ ko lɛ, belɛ nii lɛ eta otsuiŋ.\n^ kk. 55 MFONIRI LƐ HE SANE: Aakane wolo ni Paulo ŋma Roma asafo lɛ aahã asafoŋbii lɛ; Akwila, Priskila, Foibe, kɛ mɛi krokomɛi enu amɛgbɛ́i yɛ wolo lɛ mli ni amɛná miishɛɛ waa.\n^ kk. 57 MFONIRI LƐ HE SANE: Nyɛmi yoo ko miiye eebua ebiyoo koni efee nɔ ko kɛtsɔɔ nyɛmi yoo ko ni eda yɛ afii amli lɛ akɛ ehiɛ sɔɔ lɛ yɛ nɔkwɛmɔnɔ kpakpa ni efeɔ lɛ hewɔ.


Somi He Ɔ (DAN77) - Laai die Gratis Bybel Toep af - Laai nou af of lees aanlyn - Android - iPhone/iPad\nSomi He Ɔ (DAN77)\nLees Hierdie Weergawe: Somi He Ɔ\n1. Munyuhi nɛ a ngɔ wo klo kaa kikɛ […] mi ɔ be Somi He ɔ ngnami nɛ se kɛ nɛ hi pe kulaa a mi.\n2. Munyuhi nɛ a ngɔ wo kla kaa kikɛ (…) mi ɔ tsɔɔ munyu nɛ sɛ hlami ɔ sisi, kaa: Zelote (Hɛdɔlɔ).\n3. Ke o na dodoe ( ) ngɛ munyu ko nya a, hyɛ womi ɔ sisi je nɛ o maa ne hehi komɛ ngɛ Ngmami Klɔuklɔu ɔ mi nɛ kɔɔ nɔ nɛ o ngɛ kanee ɔ he; kaa: Ngɛ Luka Sane Kpakpa a kekleekle yi, kuku nɛ ji etɛ ne ɔ mi ɔ, a pee dodoe ngɛ Teofilo nya. Ke o hyɛ womi ɔ sisi je ɔ, o maa na 1.3 Bɔf 1.1 E sisi ji, ke o hyɛ Bɔfo ɔmɛ Anitsumi womi ɔ kekleekle yi, kuku nɛ ji kekleekle nɔ ɔ mi ɔ, o maa na Teofilo nɛ a tsua ebiɛ ngɛ Luka 1.3 ɔ he sane.


Baiblo Kaseli—A Tsɛ Mɛ Kɛ Je Diblii Mi—1 Petro 2:9 | Kase\nKANE NGƐ Acholi Afrikaans Albanian Amerika Mumuihi A Gbi Amharic Angola Mumuihi A Gbi Arabic Argentina Mumuihi A Gbi Armenian Australia Mumuihi A Gbi Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazil Mumuihi A Gbi Britian Mumuihi A Gbi Bulgarian Catalan Cebuano Chichewa Chile Mumuihi A Gbi China Mumuihi A Gbi Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuihi A Gbi Croatian Czech Czech Mumuihi A Gbi Dangme Danish Digor Dutch Ecuador Mumuihi A Gbi Efik English Estonian Ewe Fijian Finland Mumuihi A Gbi Finnish Fon French French Mumuihi A Gbi Ga Georgian German Germany Mumuihi A Gbi Greek Guarani Gujarati Gun Hausa Hebrew Hiligaynon Hindi Hiri Motu Hungarian Hungary Mumuihi A Gbi Ibanag Icelandic Igbo Iloko India Mumuihi A Gbi Indonesia Mumuihi A Gbi Indonesian Isoko Italian Italy Mumuihi A Gbi Japan Mumuihi A Gbi Japanese Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kongo Korea Mumuihi A Gbi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Mumuihi A Gbi Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigeria Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Mumuihi A Gbi Persian Peru Mumuihi A Gbi Poland Mumuihi A Gbi Polish Portugal Mumuihi A Gbi Portuguese Punjabi Quechua (Bolivia) Romanian Runyankore Russia Mumuihi A Gbi Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spain Mumuihi A Gbi Spania Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuela Mumuihi A Gbi Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuihi A Gbi Zulu\n‘Yehowa hla nyɛ nɛ e tsɛ nyɛ kɛ je diblii mi kɛ ba lɛ nitsɛ e la nɛ ngɛ nyakpɛ ɔ he.’—1 PET. 2:9.\nLAHI: 43, 28\nNgɛ mɛni sisi numi nya nɛ Babilon bi ɔmɛ ngɔ Mawu we bi nyɔguɛ ngɛ bɔfo ɔmɛ a gbenɔ se?\nMɛni lɛ ya nɔ maa pee jeha 1450 ɔ mi nɛ tsɔɔ kaa lakpa jami nyɛ we nɛ e kudɔ nihi kaa sa a?\nMaa pee jeha 1870 ɔ mi ɔ, mɛni lɛ nihi nɛ a pɔ mɛ nu ɔ bɔ mɔde kaa a maa pee konɛ a nu Mawu Munyu ɔ sisi saminya?\n1. Moo tsɔɔ nɔ́ nɛ ya nɔ ngɛ Yerusalem hɛ mi kpatami ɔ mi.\nNGƐ jeha 607 loko a fɔ Kristo ɔ mi ɔ, Matsɛ Nebukadnezar nɛ ji enyɔne ɔ kɛ Babilon ta buli babauu ɔ ya tua Yerusalem ma a. Baiblo ɔ tsɔɔ bɔ nɛ a pue muɔ si ha. E de ke: ‘Nebukadnezar kɛ klaate gbe Yuda nihewi ɔmɛ ngɛ Yehowa we ɔ mi po. E nɛ́ nɔ ko nɔ ko mɔbɔ, jokuɛyo jio, nɔkɔtɔma jio, yo jio, nyumu jio, hiɔtsɛ jio, nɔ nɛ ngɛ he wami jio. E sã Yehowa we ɔ, kɛ Yerusalem ma a kɛ e mi mɔ ɔmɛ; e kpata ní kpakpahi tsuo a hɛ mi, nɛ e ku Yerusalem gbogbo ɔ ngɔ pue si.’—2 Kron. 36:17, 19.\n2. Mɛni kɔkɔ bɔmi nɛ kɔɔ Yerusalem hɛ mi kpatami ɔ he Yehowa kɛ ha, nɛ mɛni e tsɔɔ kaa a maa pee Yuda bi ɔmɛ?\n2 E sɛ nɛ Yerusalem hɛ mi kpatami ɔ ko pee Yuda bi ɔmɛ nyakpɛ kulaa. Jeha komɛ nɛ be ɔ, Mawu gbali ɔmɛ bɔ Yuda bi ɔmɛ kɔkɔ kaa ke a ya nɔ nɛ a kua Mawu Mlaa a, e maa ngɔ mɛ kɛ wo Babilon bi ɔmɛ a dɛ. Yuda bi ɔmɛ a kpɛti nihi fuu ma gbo ngɛ klaate nya, nɛ nihi nɛ be gboe ɔ, eko ɔ, a maa nuu mɛ nyɔguɛ kɛ ya Babilon. (Yer. 15:2) Kɛ nyɔguɛ si himi nɛ a ya je mi ɔ ngɛ ha kɛɛ? Anɛ Kristofohi hu ya je si himi ko nɛ ngɛ kaa nyɔguɛ yemi ngɛ Babilon mi hyɛ lo? Ke jã a, lɛɛ mɛni be?\nSI HIMI NGƐ NYƆGUƐ TSO MI\n3. Mɛni slɔɔto lɛ ngɛ nyɔguɛ si himi nɛ Israel bi ɔmɛ ya je mi ngɛ Babilon ɔ kɛ nɔ́ nɛ a ya je mi ngɛ Egipt ɔ a kpɛti?\n3 Níhi nɛ gbali ɔmɛ gba kɛ fɔ si ɔ tsuo ba mi. Yehowa gu Yeremia nɔ kɛ de nihi nɛ a maa nuu mɛ nyɔguɛ ɔ kaa si himi nɛ a ma ya je mi ɔ, a pɛtɛ he jã, nɛ a bua nɛ jɔ he. E de ke: ‘Nyɛɛ po wehi nɛ nyɛɛ hi mi. Nyɛɛ pee ngmɔhi nɛ nyɛɛ ye a mi ní. Ma a nɛ i ha nɛ a ngɔ nyɛ kɛ ya mi ɔ, nyɛ hla jamɛ a ma a nɔ yami. Nyɛɛ fa kue ha imi Yehowa, konɛ ma na mɛ mɔbɔ; ejakaa ke a ná a he ɔ, nyɛ hu e maa hi ha nyɛ.’ (Yer. 29:5, 7) Nihi nɛ a ba a he si nɛ a pee Mawu suɔmi nya ni ɔ ná bua jɔmi ngɛ si himi mi bɔ nɛ sa. Babilon bi ɔmɛ ha mɛ he blɔ nɛ mɛ nitsɛmɛ a pee ní komɛ ngɛ a dɛ he, nɛ a nyɛɛ yaa he tsuaa he nɛ nɔ́ ko tsi we a nya. Blema a, nihi jeɔ ma kpahi a nɔ ba yeɔ jua ngɛ Babilon. Womi komɛ nɛ a na a tsɔɔ kaa, Yuda bi ɔmɛ a kpɛti nihi fuu kase jua yemi, nɛ ni komɛ hu kase ga ní tsumi. A kpɛti ni komɛ po ba pee niatsɛmɛ. Nyɔguɛ si himi nɛ Israel bi ɔmɛ ya je mi ngɛ Babilon ɔ he wɛ kaa si himi nɛ a ya je mi ngɛ Egipt jeha lafa komɛ nɛ be ɔ.—Kane 2 Mose 2:23-25.\n4. Ngɛ Israel bi tue gboli ɔmɛ a se ɔ, mɛnɔmɛ hu nɛ a nu mɛ nyɔguɛ kɛ ho Babilon ya, nɛ mɛni he je nɛ a nyɛ we nɛ a ja Mawu kɛ pi si ɔ?\n4 E ngɛ mi kaa Yuda bi nɛ a nu mɛ nyɔguɛ ɔ a nine su he lo nya níhi nɛ a hia a nɔ mohu lɛɛ, se anɛ a ná he blɔ kɛ ja Yehowa kɛ pi si lo? A kpata Yehowa sɔlemi we ɔ kɛ bɔ sami la tɛ ɔ hɛ mi, nɛ osɔfo ɔmɛ hu nyɛ we nɛ a tsu ní ngɛ blɔ nya tomi nya. Mawu sɔmɔli anɔkualetsɛmɛ hu piɛɛ nihi nɛ a nu mɛ nyɔguɛ ɔ a he. E ngɛ mi kaa a pee we nɔ́ ko nɛ sa tue gblami mohu lɛɛ, se a kɛ ma a tsuo na nɔ́. Se kɛ̃ ɔ, a bɔ mɔde nɛ a ye Mawu Mlaa a nɔ. Kaa nɔ hyɛmi nɔ́ ɔ, benɛ a ngɛ Babilon ɔ, Daniel kɛ e huɛmɛ etɛ nɛ ji Shadrak, Meshak, kɛ Abednego kua niye ní nɛ Mawu de Yuda bi ɔmɛ kaa a ko ye ɔ. Jehanɛ hu ɔ, wa le kaa Daniel ya nɔ nɛ e sɔle ha Mawu. (Dan. 1:8; 6:10) Se akɛnɛ Yuda bi ɔmɛ ngɛ wɔ jali nɛ ɔmɛ a nɔ yemi sisi he je ɔ, e he wa ha Yuda bi nɛ a yeɔ anɔkuale ɔ kaa a maa ye Mawu Mlaa a nɔ kɛ pi si.\n5. Mɛni hɛ nɔ kami nɛ Yehowa ha e we bi, nɛ mɛni he je nɛ si womi nɛ ɔ sa kadimi ɔ?\n5 Anɛ be ko maa ba nɛ Israel bi ɔmɛ ma nyɛ ma ja Mawu kɛ pi si ekohu lo? Ngɛ jamɛ a be ɔ mi ɔ, e ngɛ kaa nɔ́ nɛ e he maa wa kaa a ma nyɛ maa pee jã, ejakaa Babilon bi ɔmɛ ngmɛɛ we a nyɔguɛhi a he gblee. Se ngɛ Yehowa Mawu blɔ fami ɔ, enɛ ɔ pi nyagba kulaa. Yehowa wo si kaa e ma ha e we bi maa ye a he, nɛ a ye a he hulɔ. Mawu si womi ɔmɛ tsuo baa mi.—Yes. 55:11.\nANƐ NƆ́ KO KAA JÃ YA NƆ NGƐ WA BE NƐ Ɔ MI LO?\n6, 7. Mɛni he je nɛ e he hia nɛ wa tsake sisi numi nɛ wa hɛɛ ngɛ tsɔɔmi nɛ ji kaa Babilon Ngua a ngɔ Mawu we bi nyɔguɛ ɔ he ɔ?\n6 Anɛ Kristofohi hu ya je si himi ko nɛ ngɛ kaa nyɔguɛ yemi ngɛ Babilon mi hyɛ lo? Jehahi fuu nɛ be ɔ, Hwɔɔmi Mɔ ɔ tsɔɔ kaa Babilon Ngua a ngɔ Mawu we bi nɛ a ngɛ mwɔnɛ ɔ nyɔguɛ ngɛ jeha 1918 ɔ mi, nɛ a ye a he ngɛ jeha 1919 ɔ mi. Se ngɛ munyu nɛ ɔ, kɛ munyu nɛ nyɛɛ se ɔ mi ɔ, wa maa na nɔ́ he je nɛ e he hia kaa waa pee tsakemi ngɛ bɔ nɛ wa nu munyu nɛ ɔ sisi ha a he.\n7 Mo susu enɛ ɔ he nɛ o hyɛ: Lakpa jamihi tsuo nɛ a ngɛ je ɔ mi ɔ ji Babilon Ngua a nɛ. Enɛ ɔ he ɔ, ke Babilon Ngua a ngɔ Mawu we bi nyɔguɛ ngɛ jeha 1918 ɔ mi ɔ, lɛɛ ngɛ blɔ ko nɔ ɔ, lɔ ɔ maa tsɔɔ kaa lakpa jami nɛ ngɛ Mawu we bi kudɔe ngɛ jamɛ a be ɔ mi. Se odase tsɔɔ kaa, jeha nyɔngma komɛ loko a maa hwu kekleekle je mi ta a, Mawu sɔmɔli nɛ a pɔ mɛ nu ɔ ngɛ a he yee ngɛ Babilon Ngua a he, se pi nɛ kpaako a yaa je e sisi. E ngɛ mi kaa a wa nihi nɛ a pɔ mɛ nu ɔ yi mi benɛ a ngɛ kekleekle je mi ta a hwue ɔ mohu lɛɛ, se pi Babilon Ngua a nɛ wa mɛ yi mi, mohu ɔ, ma nɔ yeli ɔmɛ nɛ a pee jã. Lɔ ɔ he ɔ, enɛ ɔ tsɔɔ we kaa Babilon Ngua a ngɔ Yehowa we bi nyɔguɛ ngɛ jeha 1918 ɔ mi.\nMƐNI BE NƐ BABILON NGUA A NGƆ MAWU WE BI NYƆGUƐ?\n8. Moo tsɔɔ blɔ nɔ nɛ a gu kɛ puɛ anɔkuale Kristofohi a tsɔɔmi ɔ. (Moo hyɛ foni nɛ ngɛ ní kasemi ɔ sisije ɔ.)\n8 Ngɛ Pentekoste ligbi ɔ nɔ ngɛ jeha 33 ɔ mi ɔ, a ngɔ mumi klɔuklɔu ɔ kɛ pɔ Yuda bi kɛ ma je li akpehi abɔ nu. Kristofohi ehe nɛ ɔmɛ ba pee ‘wɛtso nɛ Mawu hla, odehe osɔfohi, je ma klɔuklɔu, kɛ Mawu nitsɛ e ma.’ (Kane 1 Petro 2:9, 10.) Benɛ bɔfo ɔmɛ ngɛ wami mi ɔ, a bɔ mɔde nɛ a hyɛ Mawu asafo ɔ nɔ saminya. Se ni komɛ nɛ a ngɛ asafo ɔ mi ɔ ye “lakpa kɛ puɛ nyɛmimɛ ɔmɛ a tue kɛ ya nyɛɛ a se,” titli ɔ, ngɛ bɔfo ɔmɛ a gbenɔ se. (Níts. 20:30; 2 Tes. 2:6-8) Nyumu nɛ ɔmɛ a kpɛti nihi fuu ngɛ he blɔhi ngɛ asafo ɔ mi. A sɔmɔ kaa nikɔtɔmahi, nɛ pee se ɔ, a sɔmɔ kaa “osɔfohi.” Yesu de e se nyɛɛli ɔmɛ ke: “Nyɛ tsuo pɛpɛɛpɛ nyɛmimɛ ji nyɛ.” (Mat. 23:8) Se nihi bɔni osɔfo yemi. Nyumuhi nɛ a nyɛɛ hɛ mi ɔ a kpɛti nihi fuu a bua jɔ je mi nile nɛ Aristotle kɛ Plato tsɔɔ ɔ he, enɛ ɔ he ɔ, a tsɔɔ lakpa tsɔɔmihi ngɛ jami ɔ mi, nɛ bɔɔbɔɔbɔɔ ɔ, a kɛ ba ma tsɔɔmi klɔuu nɛ ngɛ Mawu Munyu ɔ mi ɔ nane mi.\n9. Moo tsɔɔ bɔ nɛ Roma Nɔ Yemi ɔ kplɛɛ lakpa Kristofohi a jami ɔ nɔ ha, kɛ nɔ́ nɛ je mi kɛ ba.\n9 Ngɛ jeha 313 ɔ mi ɔ, Roman Nɔ Yelɔ Constantine ngmɛ blɔ kaa hemi kɛ yemi kuali nɛ a tsɛɛ a he ke Kristofohi nɛ ɔ ma nyɛ maa to a jami ɔ sisi ngɛ mlaa nya . Kɛ je jamɛ a be ɔ mi ɔ, Sɔlemi ɔmɛ kɛ Roma nɔ yeli ɔmɛ pee kake kɛ tsu ní. Kaa nɔ hyɛmi nɔ́ ɔ, Constantine kɛ osɔfo ɔmɛ pee kpe ko. A tsɛɛ kpe nɛ ɔ ke Council of Nicaea. Benɛ a pee jamɛ a kpe ɔ se ɔ, Roma nɔ yelɔ ɔ ha nɛ a fie osɔfo ko nɛ a tsɛɛ lɛ ke Arius ɔ kɛ je ma a mi, ejakaa Arius kplɛɛ we nɔ kaa Yesu nɔuu ji Mawu. Pee se ɔ, ngɛ Roma Nɔ Yelɔ Theodosius nɛ sɛ hlami ɔ e yi nɔ ɔ, (jeha 379-395) Roma Sɔlemi ɔ nɛ ji lakpa Kristofohi a jami ɔ ba pee jami titli ngɛ Roma. Yi nɔ sane ngmali tsɔɔ kaa ngɛ jeha lafa eywiɛ ɔmɛ a mi ɔ, a plɛ Roma wɔ jami ɔ kɛ pee “Kristofohi” a jami. Ngɛ anɔkuale mi ɔ, jamɛ a be ɔ, lakpa Kristofohi ba kplɛɛ Roma wɔ jali ɔmɛ a lakpa tsɔɔmi ɔmɛ a nɔ. Enɛ ɔ he ɔ, a ba piɛɛ Babilon Ngua a he. Se ngɛ jamɛ a be ɔ mi po ɔ, Kristofohi bɔɔ ko nɛ a pɔ mɛ nu nɛ a ngɛ kaa ngma a ngɛ a he mɔde bɔe konɛ a ja Mawu ngɛ anɔkuale mi, se nihi bui mɛ tue. (Kane Mateo 13:24, 25, 37-39.) Ngɛ anɔkuale mi ɔ, Babilon Ngua a ngɔ mɛ nyɔguɛ!\n10. Mɛni ha nɛ anɔkualetsɛmɛ komɛ yɔse kaa nɔ́ nɛ sɔlemi ɔ ngɛ tsɔɔe ɔ ji lakpa a?\n10 Ngɛ jeha lafa nɛ sɛ hlami ɔ mi ɔ, nihi fuu nyɛɔ nɛ a kaneɔ Baiblo ɔ ngɛ Hela kɛ Latin gbi ɔ mi. Enɛ ɔ he ɔ, a nyɛ nɛ a ngɔ tsɔɔmi nɛ ngɛ Mawu Munyu ɔ mi ɔ kɛ to lakpa tsɔɔmi nɛ sɔlemi ɔ kɛ ngɛ a nɔ nyɛe ɔ he. Benɛ ni komɛ na kaa nɔ́ nɛ sɔlemi ɔmɛ ngɛ tsɔɔe ɔ ji lakpa a, a kpa sɔlemi ɔ yami. Se a nyɛ we nɛ a je a juɛmi kpo, ejakaa ke nɔ ko pee jã a, a ma nyɛ maa gbe lɛ po.\n11. Ngɛ mɛni blɔ nɔ nɛ osɔfo ɔmɛ ba ná he wami ngɛ Baiblo ɔ nɔ?\n11 Be komɛ a se ɔ, nihi fuu nyɛ we Hela kɛ Latin gbi ɔ kanemi, nɛ ke nɔ ko ka kaa e maa tsɔɔ Mawu Munyu ɔ sisi kɛ ya gbi nɛ nihi fuu nyɛɔ kaneɔ ɔ mi ɔ, sɔlemi ɔ teɔ si kɛ woɔ lɛ. Enɛ ɔ he ɔ, osɔfo ɔmɛ a kpɛti ni komɛ kɛ ni komɛ nɛ a ya sukuu ɔ pɛ nɛ a nyɛɔ kaneɔ Baiblo ɔ ngɛ a dɛ he. Osɔfo ɔmɛ a ti ni komɛ po nyɛ we nɛ a kane Baiblo ɔ. Ke nɔ ko te si kɛ wo nɔ́ nɛ sɔlemi ɔ tsɔɔ ɔ, a gblaa e tue wawɛɛ. Mawu sɔmɔli anɔkualetsɛmɛ nɛ a pɔ mɛ nu ɔ a kpɛti ni komɛ kpeɔ kaa kuu ngɛ laami mi, se a kpɛti ni komɛ nyɛ we nɛ a pee jã. Kaa bɔ nɛ e ba ngɛ Israel bi ɔmɛ a blɔ fami benɛ a nu mɛ nyɔguɛ kɛ ho Babilon ya a, jã kɛ̃ nɛ nihi nɛ a pɔ mɛ nu nɛ a ji “odehe osɔfohi” ɔ nyɛ we nɛ a sɔmɔ Mawu ngɛ blɔ nya tomi nya. Babilon Ngua a nyɛ nihi a nɔ wawɛɛ!\nLA A BƆNI KPƐMI\n12, 13. Mɛni níhi enyɔ nɛ ye bua Mawu we bi nɛ a bɔni a he yemi ngɛ Babilon Ngua a sisi? Moo tsɔɔ mi.\n12 Anɛ be ko maa su nɛ anɔkuale Kristofohi ma nyɛ ma ja Mawu kɛ pi si nɛ nɔ́ ko be a nya tsie lo? Ee! Ní enyɔ komɛ ha nɛ mumi mi la a bɔni kpɛmi. Kekleekle ɔ, maa pee jeha 1450 ɔ mi ɔ, a pee klama ko nɛ a kɛ fiaa womi. Loko a kɛ womi fiami klama ma bɔni ní tsumi ngɛ Yuropa a, nihi gboɔ dengme nɛ a kɛ a nine ngmaa Baiblo ɔ. Jamɛ a be ɔ, Baiblo ɔ pɔɛ he, nɛ e he jua wa. Ke womi ngmalɔ ko nɛ he be saminya a ma nyɛ maa ngɔ e nine kɛ ngma Baiblo mluku ɔ tsuo ɔ, e ma he lɛ nyɔhiɔ nyɔngma! Jehanɛ hu ɔ, a ngmaa ní ngɛ lohwe he womihi nɛ a tsɛɛ ke vellum aloo parchment ɔ nɔ. Ní nɛ ɔmɛ a he jua wa wawɛɛ. Se kɛ je be nɛ a kɛ klamahi kɛ womi bɔni ní tsumi ɔ, womi fialɔ nɛ e he be ɔ ma nyɛ maa fia Baiblo ɔ ba fa kakaaka 1,300 ngɛ ligbi kake mi!\nWomi fiami klamahi nɛ a kɛ bɔni ní tsumi, kɛ Baiblo sisi tsɔɔli nɛ a ngɛ kã a ye bua nɛ Mawu we bi bɔni a he yemi ngɛ Babilon Ngua a he (Hyɛ kuku 12, 13)\n13 Nɔ́ nɛ ji enyɔ nɛ sa kadimi ji kaa maa pee jeha 1570 ɔ mi ɔ, nyumu komɛ pee kã, nɛ a tsɔɔ Mawu Munyu ɔ sisi kɛ ya gbi nɛ nihi fuu nyɛɔ kaneɔ mi. Gbi sisi tsɔɔli fuu ngɔ a wami kɛ wo oslaa mi kɛ tsu ní tsumi nɛ ɔ. Enɛ ɔ ha nɛ osɔfo ɔmɛ a mi mi fu wawɛɛ. Mɛni he je? Ejakaa a ngɛ gbeye yee kaa ke nyumu loo yo nɛ yeɔ anɔkuale nine su Baiblo ɔ nɔ ngɛ e je gbi mi ɔ, a ma bɔni mɛ sane bimi ke: ‘Jije a ngma ngɛ ngɛ Mawu Munyu ɔ mi kaa a maa tsukɔ yayami peeli a he? Jije a ngma ngɛ ngɛ Mawu Munyu ɔ mi kaa, ke nɔ ko gbo ɔ, e sa nɛ a wo osɔfo ko hiɔ konɛ e pee sɔlemi ha lɛ? Nɛ jije hu nɛ a ngma ngɛ kaa a wo nihi osɔfohi loo pope?’ Ngɛ sɔlemi ɔmɛ a blɔ fami ɔ, e ji tɔmi kaa nɔ ko ma bi sane nɛ ɔmɛ. A susu kaa e sɛ nɛ nimli guhi nɛ a tu munyu kɛ si osɔfo ɔmɛ! Enɛ ɔ he ɔ, osɔfo ɔmɛ te si kɛ wo mɛ. Sɔlemi ɔ tsɔɔmi ɔmɛ ekomɛ daa si ngɛ níhi nɛ je mi nile li nɛ ji Aristotle kɛ Plato tsɔɔ ɔ nɔ. Aristotle kɛ Plato gbo loko a fɔ Yesu Kristo. Akɛnɛ nyumuhi kɛ yi komɛ kua sɔlemi ɔmɛ a tsɔɔmi ɔ he je ɔ, sɔlemi ɔmɛ kojo mɛ nɛ a bu mɛ gbenɔ fɔ, nɛ ma nɔ yeli ɔmɛ gbe mɛ. Oti nɛ a kɛ ma a hɛ mi ji kaa a ma ha nɛ nihi nɛ a kpa Baiblo ɔ kanemi, konɛ a ko bi sɔlemi ɔ tsɔɔmi ɔmɛ a he sane. Nɛ a nyɛ pee jã hulɔ. Se kɛ̃ ɔ, nihi bɔɔ komɛ nɛ a ngɛ kã a ha we nɛ Babilon Ngua a nɛ ngɔ mɛ nyɔguɛ. A ba na anɔkuale ɔ nɛ ngɛ Mawu Munyu ɔ mi ɔ, nɛ a suɔ kaa a maa kase níhi fuu! E be kɛe nɛ a ma kpɔ Mawu we bi kɛ je lakpa jami mi.\n14. (a) Maa pee jeha 1870 ɔ, mɛni ha nihi bɔni Baiblo ɔ mi anɔkuale ɔ sisi numi? (b) Moo tsɔɔ bɔ nɛ Nyɛminyumu Russell plɛ kɛ na anɔkuale ɔ.\n14 Nihi fuu nɛ a suɔ kaa a maa kase Baiblo ɔ mi anɔkuale ɔ hia kɛ ho mahi nɛ sɔlemi ɔmɛ be a nɔ he wami ɔmɛ a nɔ ya. A sume nɛ sɔlemi ɔ nɛ tsɔɔ mɛ nɔ́ nɛ e sa kaa a he ye, mohu ɔ, a suɔ kaa a maa kane Baiblo ɔ ngɛ a dɛ he nɛ a kase, nɛ a kɛ ni kpahi nɛ sɛɛ he ní. Mahi nɛ a hia kɛ ho nɔ ya a, a kpɛti kake ji United States. Lejɛ ɔ nɛ Charles Taze Russell kɛ nihi bɔɔ komɛ nɛ a piɛɛ e he ɔ bɔni Baiblo ɔ kasemi bɔɔbɔɔbɔɔ ngɛ jeha 1870 ɔ mi. Jinɛ oti nɛ Nyɛminyumu Russell kɛ ma e hɛ mi ji kaa e ma hla jamihi nɛ a ngɛ ɔ a kpɛti nɔ́ nɛ ngɛ anɔkuale ɔ tsɔɔe. E to e tsui si nɛ e kɛ nɔ́ nɛ Baiblo ɔ tsɔɔ ɔ to jamihi fuu a tsɔɔmi ɔmɛ a he. Jamihi nɛ pi Kristofohi a jami po piɛɛ he. E kɛ we nɛ e yɔse kaa jami ɔmɛ tsuo tsɔɔ we nɔ́ nɛ ngɛ Mawu Munyu ɔ mi. Be ko ɔ, Nyɛminyumu Russell kɛ nihi nɛ a piɛɛ e he ɔ kɛ osɔfo ɔmɛ ya sɛɛ ní. Jinɛ a suɔ kaa a maa ye bua osɔfo ɔmɛ konɛ a le anɔkuale ɔ, nɛ a tsɔɔ nihi ngɛ a sɔlemi ɔmɛ a mi. Se osɔfo ɔmɛ kplɛɛ we nɔ. Enɛ ɔ he ɔ, Baiblo Kaseli ɔmɛ ba na kaa a be nyɛe nɛ a kɛ lakpa jami nɛ pee kake kɛ sɔmɔ Mawu.—Kane 2 Korinto Bi 6:14.\n15. (a) Mɛni be nɛ Babilon Ngua a ngɔ Kristofohi nyɔguɛ? (b) Mɛni sane bimihi a he wa ma susu ngɛ munyu nɛ nyɛɛ se ɔ mi?\n15 Ngɛ munyu nɛ ɔ mi ɔ, wa ba na kaa Babilon Ngua a ngɔ anɔkuale Kristofohi nyɔguɛ ngɛ bɔfo ɔmɛ a gbenɔ se pɛ. Se kɛ̃ ɔ, e sa nɛ waa na sane bimihi nɛ nyɛɛ se nɛ ɔmɛ a heto: Mɛni ji nɔ́ kpa ko nɛ tsɔɔ kaa nihi nɛ a pɔ mɛ nu ɔ bɔni a he yemi ngɛ Babilon Ngua a he jeha nyɔngma komɛ a se loko jeha 1914 ɔ maa su ɔ? Anɛ e ji anɔkuale kaa akɛnɛ Mawu sɔmɔli nyɛ we nɛ a fiɛɛ saminya benɛ a ngɛ kekleekle je mi ta a hwue he je ɔ, Yehowa bua jɔɛ a he lo? Anɛ wa nyɛmimɛ ɔmɛ ekomɛ ngɔ a he kɛ wo ma kudɔmi sanehi a mi ngɛ jamɛ a be ɔ mi, nɛ lɔ ɔ ha nɛ Yehowa mi mi fu mɛ lo? Nɛ ke lakpa jami ngɔ Kristofohi nyɔguɛ ngɛ bɔfo ɔmɛ a gbenɔ se ɔ, lɛɛ mɛni be nɛ a ye a he mɔ? E da kaa wa ma bi sane nɛ ɔmɛ. Wa maa na a heto ngɛ munyu nɛ nyɛɛ se ɔ mi.


Bɔ Ni Obaafee Oná Wolo Nɛɛ He Sɛɛ | Sane Kpakpa\nWolo nɛɛ baaye abua bo koni okɛ miishɛɛ akase nii kɛjɛ Nyɔŋmɔ Wiemɔ, ni ji Biblia lɛ mli tɛ̃ɛ. Ŋmalɛi ni yɔɔ kuku fɛɛ kuku naagbee lɛ tsɔɔ he ni obaanyɛ okane sanebimɔi ni akɛ niŋmai ni adiki mli eŋmala lɛ ahetoi lɛ yɛ, yɛ o-Biblia lɛ mli.\nKɛ́ ookane ŋmalɛi lɛ, susumɔ bɔ ni amɛhãa nakai sanebimɔi lɛ ahetoo amɛhãa lɛ he. Yehowa Odasefoi lɛ ateŋ mɔ fɛɛ mɔ baasumɔ akɛ eye ebua bo koni ojwɛŋ shishinumɔ ni yɔɔ ŋmalɛi lɛ asɛɛ lɛ nɔ.—Kanemɔ Luka 24:32, 45.\nBɔ Ni Obaafee Oná “Sane Kpakpa Ni Jɛ Nyɔŋmɔ Ŋɔɔ!” Broshuɔ Lɛ He Sɛɛ


1 Korinto Bi 4 | Baiblo ɔ Ngɛ Intanɛti ɔ Nɔ | New World Translation\n1 Korinto Bi 4:1-21\nE sa nɛ we nɔ hyɛli nɛ a ye anɔkuale (1-5)\nKristofohi nɛ a ji sɔmɔli a he si bami (6-13)\n“Nyɛ ko be níhi nɛ a ngma a he” (6)\nKristofohi, nihi nɛ a ngɛ mɛ hyɛe ngɛ fiɛmi he (9)\nPaulo susuɔ e mumi mi bimɛ ɔmɛ a he (14-21)\n4 E sa nɛ adesa nɛ e bu wɔ kaa Kristo tsɔli* kɛ we nɔ hyɛli nɛ a tu Mawu laami sanehi nɛ a ngɛ klɔuu ɔ ngɔ wo a dɛ. 2 Enɛ ɔ he ɔ, nɔ́ nɛ a hyɛɛ blɔ ngɛ we nɔ hyɛli a dɛ ji kaa a maa ye anɔkuale. 3 Jehanɛ ɔ, ngɛ ye blɔ fa mi ɔ, e he hia we mi tsɔ kaa nyɛ maa hyɛ ye sane mi, aloo a maa kojo mi ngɛ adesa kojomi he* ko. Ngɛ anɔkuale mi ɔ, imi nitsɛ po i hyɛ we ye sane mi. 4 Ejakaa i li nɔ́ yayami ko nɛ i pee, se pi lɔ ɔ nɛ maa tsɔɔ kaa dalɔ ji mi; nɔ nɛ e hyɛɛ ye sane mi ji Yehowa.* 5 Enɛ ɔ he ɔ, nyɛ ko kojo nɔ́ ko nɔ́ ko loko be nɛ a to ɔ nɛ su, kɛ yaa si be nɛ Nyɔmtsɛ ɔ maa ba. E ma je diblii mi laami níhi kpo kɛ ba la nya, nɛ e ma je tsui mi susumihi hu kpo, kɛkɛ ɔ, nɔ fɛɛ nɔ nine maa su e yi jemi nɔ kɛ je Mawu ngɔ. 6 Jehanɛ ɔ, nyɛmimɛ, i ngɔ ní nɛ ɔmɛ kɛ to imi nitsɛ kɛ Apolo wa he konɛ e hi ha nyɛ, bɔ nɛ pee nɛ kɛ gu wa nɔ ɔ, nyɛ maa kase mlaa a: “Nyɛ ko be níhi nɛ a ngma a he,” konɛ nyɛ ko wo nyɛ he nɔ nɛ́ nyɛ ba bu nɔ ko pe nɔ ko. 7 Ejakaa mɛnɔ pee mo slɔɔto ngɛ ni kpahi a he? Ngɛ anɔkuale mi ɔ, mɛni o ngɛ nɛ pi nɛ o nine su nɔ? Ke niinɛ nɛ o nine su nɔ ɔ, lɛɛ mɛni he je nɛ o fĩaa kaa nɔ́ nɛ pi nɛ o nine su nɔ ɔ? 8 Anɛ nyɛ tsui nɔ nyɛ mi momo lo? Anɛ niatsɛmɛ ji nyɛ momo lo? Anɛ nyɛ bɔni nɔ yemi kaa matsɛmɛ si wɔ lo? Ngɛ anɔkuale mi ɔ, i ná nɛ nyɛ bɔni nɔ yemi kaa matsɛmɛ konɛ wɔ hu waa piɛɛ nyɛ he kɛ ye nɔ kaa matsɛmɛ. 9 Ejakaa e peeɔ mi kaa Mawu ngɔ wɔ nɛ wa ji bɔfo ɔmɛ ɔ kɛ pee nyagbe nihi nɛ a je mɛ kpo ngɔ tsɔɔ kaa nihi nɛ a bu mɛ gbenɔ fɔ, ejakaa wa ba pee nihi nɛ a ngɛ mɛ hyɛe ngɛ fiɛmi he kɛ ha je ɔ kɛ hiɔwe bɔfohi kɛ adesahi. 10 Kristo he je ɔ, wa pee kuasiahi, se nyɛɛ lɛɛ, nyɛ ji juɛmitsɛmɛ ngɛ Kristo mi; wa gbɔjɔ, se nyɛɛ lɛɛ nyɛ he wa; nihi buɔ nyɛ, se wɔɔ lɛɛ a bui wɔ. 11 Kɛ ba si ngmlɛfia nɛ ɔ mi ɔ, loloolo ɔ, hwɔ ngɛ wɔ yee, nɛ kuma hu ngɛ wɔ yee, nɛ wa hɛɛ wa he gu, nɛ a ngɛ wɔ kongoe,* nɛ wa be hi he 12 nɛ wa gboɔ dengme, nɛ waa kɛ wɔ nitsɛmɛ wa ninehi ngɛ ní tsue. Ke a jɛ wɔ ɔ, wɔɔ lɛɛ wa jɔɔ mɛ; ke a wa wɔ yi mi ɔ, wa toɔ wa tsui si kɛ daa nya; 13 ke a puɛ wa biɛ ɔ, waa kɛ gbi blɛuu haa heto;* wa pee kaa kuku kɛ ha je ɔ, kɛ níhi tsuo a mi dwɔmi kɛ ba si amlɔ nɛ ɔ. 14 I ngɛ nyɛ ní nɛ ɔmɛ ngmae, pi kaa ma kɛ gbe nyɛ zo, se mohu konɛ ma kɛ wo nyɛ ga kaa ye bimɛ nɛ i suɔ. 15 Ejakaa eko ɔ, nyɛ ma ná nɔ hyɛli* 10,000 ngɛ Kristo mi, se ngɛ anɔkuale mi ɔ, nyɛ be tsɛmɛ fuu; ejakaa ngɛ Kristo Yesu mi ɔ, i ba plɛ nyɛ tsɛ kɛ gu sane kpakpa a nɔ. 16 Enɛ ɔ he ɔ, i ngɛ nyɛ he wami woe kaa nyɛɛ kase mi. 17 Lɔ ɔ he je nɛ i ngɛ Timoteo tsɔe kɛ ba nyɛ ngɔ ɔ nɛ, ejakaa e ji ye bi nɛ i suɔ lɛ nɛ e yeɔ anɔkuale ngɛ Nyɔmtsɛ ɔ mi. E ma ba kai nyɛ blɔhi a nɔ nɛ i guɔ kɛ peeɔ níhi ngɛ Kristo Yesu mi ɔ, kaa bɔ nɛ i ngɛ ní tsɔɔe ngɛ he fɛɛ he ngɛ asafo fɛɛ asafo mi ɔ. 18 Ni komɛ ngɛ a he nɔ woe kaa nɔ́ nɛ i be nyɛ ngɔ bae. 19 Se ke Yehowa* suɔ ɔ, e be kɛe kulaa nɛ ma ba nyɛ ngɔ, nɛ ma ba le he wami nɛ nihi nɛ a ngɛ a he nɔ woe ɔ ngɛ, se pi munyuhi nɛ a ngɛ tue ɔ. 20 Ejakaa Mawu Matsɛ Yemi ɔ, pi munyu tumi sane, se mohu he wami. 21 Te nɔ́ nɛ nyɛ suɔ nɛɛ? Anɛ e sa kaa ma ngɔ kpa kɛ ba nyɛ ngɔ lo, aloo ma ngɔ suɔmi kɛ he jɔmi mumi kɛ ba?\n^ Aloo “nihi nɛ a ngɛ Kristo sisi.”\n^ Aloo “sane yemi he.”\n^ Aloo “nɔ́ fiae basabasa.”\n^ Hela, “wa kpaa pɛɛ.”\n^ Aloo “he buli.”\n1 Korinto Bi 4


Rut 1 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumuii Awiemɔ Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French French Mumuii Awiemɔ Ga Galician Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hindi (Roman) Hiri Motu Hondura Mumuii Awiemɔ Hungary Hungary Mumuii Awiemɔ Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Kosrae Latvia Lingala Lithuania Luganda Lunda Luo Luvale Macedonia Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Marathi Maya Mexico Mumuii Awiemɔ Motu Mozambique Mumuii Awiemɔ Myanmar Myanmar Mumuii Awiemɔ Navajo Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Pennsylvania German Persia Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Punjabi (Roman) Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romania Russia Russia Mumuii Awiemɔ Salvador Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Singapore Mumuii Awiemɔ Sinhala Slovak Slovak Mumuii Awiemɔ Slovenia Slovenia Mumuii Awiemɔ South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tok Pisin Tonga Torres Strait Creole Tshiluba Tsonga Turkey Turkmen Tuvalu Twi Tzotzil Uighur (Cyrillic) Ukrain Umbundu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Xavante Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nElimelek kɛ eweku lɛ fã kɛtee Moab (1, 2)\nNaomi, kɛ Orpa, kɛ Rut tsɔmɔ yei okulafoi (3-6)\nRut shiii Naomi kɛ e-Nyɔŋmɔ lɛ (7-17)\nNaomi kɛ Rut ku amɛsɛɛ kɛtee Betlehem (18-22)\n1 Agbɛnɛ, eba mli akɛ, yɛ bei ni kojolɔi+ lɛ yeɔ nɔ* lɛ amli lɛ, hɔmɔ ko ba shikpɔŋ lɛ nɔ; ni nuu ko jɛ Betlehem+ yɛ Yuda ni etee eyato gbɔ yɛ Moab kpokpaa*+ lɛ nɔ, ekɛ eŋa kɛ ebihii enyɔ. 2 Atsɛɔ nuu lɛ Elimelek,* ni atsɛɔ eŋa lɛ Naomi,* ni ebihii enyɔ lɛ hu agbɛ́ii ji Malon* kɛ Kilion.* Efratbii ji amɛ, ni amɛjɛ Betlehem yɛ Yuda. Ni amɛba Moab kpokpaa lɛ nɔ amɛbahi jɛmɛ. 3 Be ko sɛɛ lɛ, Elimelek, Naomi wu lɛ gbo, ni eshwɛ lɛ kɛ ebihii enyɔ lɛ. 4 Sɛɛ mli lɛ, hii lɛ kɛ Moab yei bote gbalashihilɛ mli; atsɛɔ yei lɛ ateŋ mɔ kome Orpa, ni atsɛɔ mɔ kroko lɛ hu Rut.+ Amɛhi jɛmɛ aaafee afii nyɔŋma. 5 Kɛkɛ ni ebihii enyɔ lɛ, Malon kɛ Kilion hu gboi, ni ebashwɛ yoo lɛ kome too yɛ ebihii enyɔ lɛ kɛ ewu lɛ sɛɛ. 6 No hewɔ lɛ, ekɛ eshaayeimɛi enyɔ lɛ yiŋ, ni amɛku amɛsɛɛ kɛjɛ Moab kpokpaa lɛ nɔ, ejaakɛ enu akɛ Yehowa ebadro emaŋbii lɛ* ni ehã amɛ niyenii.* 7 Ekɛ eshaayeimɛi enyɔ lɛ shi he ni amɛyɔɔ lɛ. Ni be ni amɛyi gbɛ akɛ amɛmiiku amɛsɛɛ kɛmiiya Yuda shikpɔŋ lɛ nɔ lɛ, 8 Naomi kɛɛ eshaayeimɛi enyɔ lɛ fɛɛ akɛ: “Nyɛyaa, nyɛteŋ mɔ fɛɛ mɔ aku esɛɛ kɛya emami shĩa. Yehowa ajie suɔmɔ ni tsakeee kpo atsɔɔ nyɛ,+ tamɔ bɔ ni nyɛjie kpo nyɛtsɔɔ hii ni egboi lɛ kɛ mi lɛ. 9 Yehowa adro nyɛteŋ mɔ fɛɛ mɔ* ni ená he ko ehi shweshweeshwe* yɛ ewu shĩa.”+ Kɛkɛ ni eshɔ amɛnaa, ni amɛfó waa. 10 Nɔ ni nɔŋŋ ni amɛkɛɔ lɛ ji: “Dabi, wɔkɛ bo baaya omaŋbii lɛ aŋɔɔ.” 11 Shi Naomi kɛɛ akɛ: “Mibiyei, nyɛkua nyɛsɛɛ. Mɛni hewɔ nyɛkɛ mi baaya? Manyɛ mafɔ bihii ni baanyɛ abatsɔmɔ nyɛwumɛi lo?+ 12 Mibiyei, nyɛkua nyɛsɛɛ. Nyɛyaa, ejaakɛ migbɔ tsɔ bɔ ni manyɛ mabote gbalashihilɛ mli. Kɛ́ miyɛ hiɛnɔkamɔ akɛ manyɛ maná wu nyɔɔŋ nɛɛ mli po, ni manyɛ mafɔ bihii hu lɛ, 13 ani nyɛbaamɛ amɛ kɛyashi amɛbaadara? Ani nyɛboteŋ gbalashihilɛ mli ekoŋŋ yɛ amɛhewɔ? Dabi, mibiyei, nyɛsane miidɔ mi waa, ejaakɛ Yehowa kɛ mi eye kɛ joomɔ.”*+ 14 Amɛfó waa ekoŋŋ, no sɛɛ lɛ, Orpa shɔ eshaayoo lɛ naa ni eshi. Shi Rut kpɛtɛ Naomi. 15 No hewɔ lɛ, Naomi kɛɛ lɛ akɛ: “Naa! Okurafã, ni ji okulafo lɛ eku esɛɛ kɛmiiya emaŋbii kɛ enyɔŋmɔi lɛ aŋɔɔ. Okɛ okurafã lɛ aku sɛɛ kɛya.” 16 Shi Rut kɛɛ akɛ: “Kaanyɛ minɔ doo akɛ mishi bo, ni miku misɛɛ ni mikpa osɛɛnyiɛmɔ; ejaakɛ he ni obaaya lɛ, jɛmɛ maya, he ni obaawɔ lɛ, jɛmɛ mawɔ. Omaŋbii baatsɔmɔ mimaŋbii, ni o-Nyɔŋmɔ lɛ, mi-Nyɔŋmɔ.+ 17 He ni ooogbo yɛ lɛ, jɛmɛ magbo yɛ, ni jɛmɛ abaafu mi yɛ. Yehowa kɛ mi aye, ni ekɛ mi aye ekoŋŋ kɛjeee gbele kɛkɛ ni baagbala mi kɛ bo teŋ.” 18 Be ni Naomi na akɛ Rut eŋmɔ eyiŋ kpɔ akɛ ekɛ lɛ baaya lɛ, ekpa eyiŋ kɔnemɔ. 19 Ni amɛyi enyɔ lɛ fɛɛ tsa amɛnyiɛmɔ lɛ nɔ kɛyashi amɛshɛ Betlehem.+ Be ni amɛshɛ Betlehem nɔŋŋ lɛ, maŋ lɛ mli fɛɛ fee hoo yɛ amɛhewɔ, ni yei lɛ kɛɛkɛɛ akɛ: “Naomi kɛ̃ nɛ?” 20 Shi ekɛɛ yei lɛ akɛ: “Nyɛkatsɛa mi Naomi.* Nyɛtsɛa mi Mara,* ejaakɛ Ofe lɛ kɛ mi eye kɛ joomɔ.+ 21 Mitee obɔ, shi Yehowa ehã miku misɛɛ kɛ midɛ̃ folo. Mɛni hewɔ esa akɛ nyɛtsɛ mi Naomi, be ni Yehowa ji mɔ ni ete shi ewo mi, ni Ofe lɛ ji mɔ ni kɛ amanehulu eba minɔ lɛ?”+ 22 Bɔ ni fee ni Naomi kɛ eshaayoo Rut, Moab yoo lɛ ku amɛsɛɛ kɛjɛ Moab kpokpaa+ lɛ nɔ kɛba nɛ. Amɛbashɛ Betlehem yɛ be ni ajeɔ barle* kpamɔ+ shishi lɛ mli.\n^ Hebri sht. ŋm., “kojolɔi lɛ kojoɔ.”\n^ Eshishi ji, “Mi-Nyɔŋmɔ Lɛ, Maŋtsɛ Ni.”\n^ Eshishi ji, “Mimiishɛɛ.”\n^ Eeenyɛ efee akɛ aná gbɛ́i lɛ kɛjɛ Hebri wiemɔ ko ni shishi ji “fee gbedee; hela mɔ lɛ” lɛ mli.\n^ Eshishi ji, “Mɔ Ni Yeee Omanye; Mɔ Ni Baa Naagbee.”\n^ Loo “Yehowa egbala ejwɛŋmɔ kɛba emaŋ lɛ nɔ.”\n^ Loo “Yehowa ake nyɛteŋ mɔ fɛɛ mɔ nii.”\n^ Hebri sht. ŋm., “ená hejɔɔmɔhe.”\n^ Loo “Yehowa nine ete shi ewo mi.”\n^ Eshishi ji, “Joomɔ.”


Namɔ Mi Ji?\nKɛ́ ole mɔ ni oji kɛ nibii ni oheɔ oyeɔ lɛ, ebaaye ebua bo ni okpɛ yiŋ ni ja be ni aanyɛ onɔ koni ofee nɔ ko ni esaaa.\nFeemɔ shihilɛ nɛɛ he mfoniri okwɛ: Karen tee paati ko shishi, aaafee minitii nyɔŋma mli nɔŋŋ kɛkɛ ni enu omaŋfo ko gbee yɛ esɛɛ akɛ:\n“Mɛni hewɔ okome odamɔ biɛ?”\nKaren fo ehe ni ena enaanyo Jessica ní ehiɛ dãa tɔi enyɔ ni efamɔ naa momo yɛ edɛŋ. Karen yɔse akɛ eji dãa ni naa wa. Jessica kpã ekome mli ehã Karen ni ekɛɛ: “Bɛ jeee gbekɛ ji bo, kɛ́ onu dãa fioo lɛ bɛ jeee nɔ ko?”\nKaren sumɔɔɔ ni eheɔ, shi enaanyo ji Jessica. Agbɛnɛ hu, esumɔɔɔ ni Jessica naa lɛ akɛ ehiɛ gbeleko. Kɛfata he lɛ, Jessica baa ejeŋ jogbaŋŋ. No hewɔ lɛ kɛ́ eenu dãa lɛ, belɛ naagba tsɔ ko bɛ he. Karen shwie eyiŋ akɛ, ‘Bɛ dãa kɛkɛ ni, jeee wii kɛ ehenɔi lɛ eko ni.’\nBo ji Karen kulɛ, mɛni obaafee?\nYɛ shihilɛ tamɔ nɛkɛ mli lɛ, esa akɛ ole mɔ tuuntu ni oji dani obaanyɛ okpɛ yiŋ ni ja. Kɛ́ ole mɔ tuuntu ni oji lɛ, no tsɔɔ akɛ ole sui ni oyɔɔ kɛ nibii ni oheɔ oyeɔ. Enɛɛmɛi ni obaale lɛ baaye abua bo koni bo diɛŋtsɛ okudɔ oshihilɛ, moŋ fe ni obaahã mɛi krokomɛi akudɔ bo.—1 Korintobii 9:26, 27.\nTe obaafee tɛŋŋ ole mɔ tuuntu ni oji lɛ? Sanebimɔi ni nyiɛ sɛɛ nɛɛ ahetoo ni obaahã lɛ baaye abua bo.\n1 MƐƐ NYƐMƆI MIYƆƆ?\nKɛ́ ole onyɛmɔi kɛ sui kpakpai ni oyɔɔ lɛ, ebaahã hekɛnɔfɔɔ ni oyɔɔ yɛ omli lɛ mli awa.\nBIBLIA MLI NƆKWƐMƆNƆ: Bɔfo Paulo ŋma akɛ: “Kɛ́ mihe esako yɛ wiemɔ mli po lɛ, ekã shi faŋŋ akɛ, miyɛ nilee.” (2 Korintobii 11:6) Akɛni Paulo kase Ŋmalɛi lɛ ni enu shishi jogbaŋŋ hewɔ lɛ, be ni mɛi komɛi te shi amɛwo lɛ lɛ, enyɛ efi shi. Eŋmɛɛɛ gbɛ ni nibii gbohii ni amɛwie yɛ ehe lɛ aje enijiaŋ wui.—2 Korintobii 10:10; 11:5.\nPƐIMƆ OMLI OKWƐ: Ŋmaa nyɛmɔ ko ni oyɔɔ loo nɔ ko ni ole feemɔ jogbaŋŋ.\nAgbɛnɛ ŋmaa su kpakpa ko ni oyɔɔ. (Akɛ nɔkwɛmɔnɔ lɛ, ani osusuɔ mɔ he? ofeɔ ejurɔ? abaanyɛ amu afɔ onɔ? oyeɔ obe nɔ?)\n2 MƐƐ GBƆJƆMƆI MIYƆƆ?\nKɛ́ wɔkudɔɔɔ wɔgbɔjɔmɔi, ni wɔhã amɛná wɔnɔ hewalɛ lɛ, ebaanyɛ efite bɔ ni mɛi le wɔ amɛhã lɛ.\nBIBLIA MLI NƆKWƐMƆNƆ: Paulo yɔse egbɔjɔmɔi. Eŋma akɛ: “Mimligbɛ gbɔmɔ lɛ náa Nyɔŋmɔ mla lɛ he miishɛɛ jogbaŋŋ, shi minaa mla kroko yɛ migbɔmɔtso lɛ mli ní wuɔ shiɔ mijwɛŋmɔ mla lɛ, ni eŋɔɔ mi nom ehãa esha mla.”—Romabii 7:22, 23.\nPƐIMƆ OMLI OKWƐ: Mɛɛ gbɔjɔmɔ esa akɛ oye nɔ?\n3 MƐƐ OTII MIKƐMAMƆ MIHIƐ?\nAni obaawo taksi ni okɛɛ draiva lɛ akɛ ekɛ bo abɔle shi yɛ he kome sɔŋŋ kɛyashi epɛtro lɛ fɛɛ baatã? Ebaafee nɔ ni nilee bɛ mli, ni eji nyɔmɔbɔɔ folo hu!\nMɛni enɛ tsɔɔ? Kɛ́ okɛ otii mamɔ ohiɛ lɛ, ehãaa onyiɛ je lɛŋ kɛkɛ tamɔ mɔ ko ni leee he ni eyaa. Yɛ ogbɛfaŋ lɛ, ole he tuuntu ni oyaa kɛ bɔ ni obaafee oshɛ jɛmɛ.\nBIBLIA MLI NƆKWƐMƆNƆ: Paulo ŋma akɛ: “Bɔ ni midaa foi lɛ, midaaa lɛ tamɔ nɔ ni oti ko emaaa mihiɛ.” (1 Korintobii 9:26) Nɔ najiaŋ ni Paulo baanyiɛ je lɛŋ kɛkɛ lɛ, ekɛ otii mamɔ ehiɛ, ni efee nibii ni baahã eshɛ nakai otii lɛ ahe.—Filipibii 3:12-14.\nPƐIMƆ OMLI OKWƐ: Ŋmalamɔ otii etɛ ni obaasumɔ ni oshɛ he yɛ afi mli.\n4 MƐNI MIHEƆ MIYEƆ?\nKɛ́ okpɛ mli akɛ obaahi shi yɛ sui kpakpai ni oyɔɔ kɛ nibii ni oheɔ oyeɔ lɛ anaa lɛ, obafeɔ tamɔ tso ko ni shishifã emɔ shi jogbaŋŋ, ni nyɛɔ ekpeɔ ahum ni naa wa waa naa\nKɛ́ obɛ nɔmimaa yɛ nibii ni oheɔ oyeɔ lɛ ahe lɛ, onyɛŋ okpɛ yiŋ ni ja. Ni taakɛ obisaŋkoto feɔ lɛ, obaatsake ohe owo shihilɛ fɛɛ shihilɛ mli koni osa onanemɛi ahiɛ, ni no baatsɔɔ faŋŋ akɛ oleee mɔ tuuntu ni oji.\nShi, kɛ́ ohãa nibii ni oheɔ oyeɔ lɛ kudɔɔ bo lɛ, onyɛɔ ohiɔ shi yɛ nibii ni ole akɛ eja lɛ anaa—ni mɛi anifeemɔ naŋ onɔ hewalɛ.\nBIBLIA MLI NƆKWƐMƆNƆ: Gbalɔ Daniel “kpɛ mli yɛ etsui mli” akɛ ebaaye Nyɔŋmɔ mlai lɛ anɔ—ekolɛ no mli lɛ eji oblanyo—eyɛ mli akɛ no mli lɛ atse lɛ kɛje eweku lɛ he moŋ. (Daniel 1:8) No hã enyɛ ehi shi yɛ nibii ni ele akɛ eja lɛ anaa. Enɛ tsɔɔ akɛ, Daniel hi shi yɛ nibii ni eheɔ eyeɔ lɛ anaa.\nPƐIMƆ OMLI OKWƐ: Mɛɛ nibii oheɔ oyeɔ? Akɛ nɔkwɛmɔnɔ lɛ: Ani oheɔ oyeɔ akɛ Nyɔŋmɔ yɛ? Kɛ́ nakai ni lɛ, mɛni hewɔ? Mɛni hãa oheɔ oyeɔ akɛ eyɛ?\nAni oheɔ oyeɔ akɛ jeŋba he mlai ni Nyɔŋmɔ kɛhã lɛ yɛ kɛhã ohilɛkɛhamɔ? Kɛ́ nakai ni lɛ, mɛni hewɔ?\nBe ni yi aaawula shi aahu lɛ, te nibii enyɔ nɛɛ ateŋ nɔ ni obaasumɔ ni otsɔ—tso ko nɔ baa ni ekpɔ egbee shi, ni kɔɔyɔɔ fɛɛ kɔɔyɔɔ woɔ lɛ kɛyaa, aloo tso ni nyɛɔ ekpeɔ ahum ni naa wa waa po naa? Kaaŋmɛɛ osui kpakpai lɛ kɛ nibii ni oheɔ oyeɔ lɛ ahe, ni obaatamɔ tso ni kpeɔ ahum naa lɛ. No baaye abua bo ni ohã sanebimɔ ni ji, Namɔ mi ji? lɛ hetoo.\nKwɛmɔ otii etɛ ni oŋmala yɛ sanebimɔ ni ji 3 lɛ shishi lɛ ekoŋŋ. Ŋmaa nɔ kome ni obaafee nyɔɔŋ nɛɛ kɛshɛ otii nɛɛ ateŋ eko fɛɛ eko he.\nOblahii Kɛ Oblayei Biɔ Akɛ—Mɛni Mikɛ Miwala Baafee?


Kwɛmɔ “Yehowa Mlihilɛ Lɛ” | Nikasemɔ\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Bengali Bicol Bislama Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Drehu Dutch Efik Estonia Ewe Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korea Krio Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Myanmar Ndebele Ndonga Nepali Ngabere Norway Nyaneka Nzema Oromo Otetela Pangasinan Papiamento (Aruba) Persia Poland Portugal Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tajiki Tamil Tatar Telugu Thailand Tigrinya Totonac Tshiluba Tsonga Turkey Twi Tzotzil Ukrain Umbundu Urdu Uzbek Venda Vietnam Wallis Waray-Waray Wolaita Xhosa Yoruba Zapotec (Isthmus) Zulu\nShihilɛi ni jaraa baanyɛ aná wɔnɔ hewalɛ waa. Ebaanyɛ ewo wɔ jwɛŋmɔ, eha wɔgbɔjɔ, ni ebaanyɛ esa wɔshihilɛ he hu. Maŋtsɛ David ni hi shi yɛ blema Israel lɛ kɛ jaramɔ shihilɛi babaoo kpe. Te efee tɛŋŋ ekpee naa lɛ? Yɛ lala ko ni taa mɔ tsuiŋ ni David fo lɛ mli lɛ, ewie akɛ: “Mikɛ migbee bolɔɔ mitsɛɔ Yehowa; mikɛ migbee kpaa Yehowa fai. Mifɔseɔ mikɔmɔyeli mishwieɔ ehiɛ, mijajeɔ mihaomɔ lɛ yɛ ehiɛ. Beni mimumɔ tɔ biti yɛ mimli lɛ, bo ole migbɛ lɛ.” David jɛ heshibaa mli esɔle koni Nyɔŋmɔ aye abua lɛ.—Lala 142:2-4.\nBeni David yaje jaramɔ shihilɛ mli lɛ, esɔle eha Yehowa kɛha yelikɛbuamɔ\nYɛ lala kroko ni David fo lɛ mli lɛ, elá akɛ: “Nɔ̃ koome mibiɔ yɛ Yehowa dɛŋ, no sɛɛgbɛ mitaoɔ: akɛ mahi shi yɛ Yehowa we lɛ miwala gbii abɔ fɛɛ, ni mana Yehowa mlihilɛ lɛ, ni makwɛ esɔlemɔwe lɛ.” (Lala 27:4) Eyɛ mli akɛ David jeee Levinyo moŋ, shi bo lɛ feemɔ ehe mfoniri ni edamɔ kpeebuu lɛ kpo krɔŋkrɔŋ lɛ sɛɛ, he ni bɛŋkɛ he ni ajáa anɔkwa Nyɔŋmɔ lɛ yɛ lɛ. David hiɛ sɔ nɔ ni ena lɛ aahu akɛ, eshwe akɛ ebaaye ewala gbii ni eshwɛ lɛ yɛ jɛmɛ koni ena “Yehowa mlihilɛ lɛ.”\nWiemɔ ni ji “mlihilɛ” lɛ kɔɔ ekpakpa ni aaafee lɛ he. Be fɛɛ be lɛ, David hiɛ sɔɔ gbɛjianɔ ni Nyɔŋmɔ eto koni atsɔ nɔ ajá lɛ lɛ. Wɔbaanyɛ wɔbi wɔhe akɛ, ‘Ani minuɔ he taakɛ David nu he lɛ?’\nOKƐ ‘HIƐSƆƆ AKWƐ’ NYƆŊMƆ GBƐJIANƆTOO LƐ\nYɛ wɔgbii nɛɛ amli hu lɛ, jeee tsu ko ni ama nɔ atsɔɔ ajáa Yehowa. Shi moŋ, atsɔɔ Nyɔŋmɔ mfonirifeemɔŋ sɔlemɔtsu kpeteŋkpele lɛ, ni ji gbɛjianɔ ni eto kɛha anɔkwa jamɔ lɛ nɔ. * Kɛ́ wɔkɛ ‘hiɛsɔɔ kwɛ’ gbɛjianɔtoo nɛɛ lɛ, wɔ hu wɔbaanyɛ wɔna “Yehowa mlihilɛ lɛ.”\nSusumɔ akɔɔble afɔleshaa latɛ ni ma kpeebuu lɛ shinaa lɛ shi lɛ he okwɛ. (2 Mose 38:1, 2; 40:6) Nakai afɔleshaa latɛ lɛ damɔ shi kɛha shwelɛ ni Nyɔŋmɔ yɔɔ akɛ ebaakpɛlɛ afɔle ni Yesu kɛ egbɔmɔtso bashã lɛ nɔ. (Heb. 10:5-10) Susumɔ bɔ ni wɔnáa enɛ he sɛɛ wɔhaa lɛ he okwɛ! Bɔfo Paulo ŋma akɛ: “Be mli ni wɔji henyɛlɔi lɛ ni akɛ Nyɔŋmɔ bi lɛ gbele lɛ bakpata wɔkɛ Nyɔŋmɔ teŋ.” (Rom. 5:10) Kɛ́ wɔná hemɔkɛyeli yɛ Yesu lá ni afɔse ashwie shi lɛ mli lɛ, ebaaha wɔtsɔmɔ Nyɔŋmɔ nanemɛi ni wɔbaaná ehiɛ duromɔ, ni ebaamu efɔ wɔnɔ. Enɛ baaha ‘Yehowa ajie eyitsoŋ sane etsɔɔ wɔ.’—Lala 25:14.\nAkɛni ‘agbe wɔhe eshai lɛ’ hewɔ lɛ, wɔnáa “hejɔɔmɔ yinɔ” loo henilee kpakpa yɛ Yehowa hiɛ. (Bɔf. 3:19, 20) Wɔshihilɛ lɛ tamɔ gboklɛfonyo ko ni shwa ehe yɛ enifɔjianii lɛ ahe, ni eefee tsakemɔi yɛ eshihilɛ mli beni emɛɔ be ni ato ni akɛbaagbe lɛ lɛ. Enɛ tsirɛ kojolɔ ko ni mli hi lɛ ni ekɛ nɔ ni efee lɛ ke lɛ koni akagbe lɛ dɔŋŋ. Enɛ ha gboklɛfonyo lɛ tsui nyɔ emli, ni ená miishɛɛ waa! Taakɛ nakai kojolɔ lɛ fee lɛ, Yehowa naa adesai ni tsakeɔ amɛtsui lɛ mɔbɔ, ni ejieɔ gbele fɔbuu lɛ yɛ amɛnɔ.\nNÁ ANƆKWA JAMƆ HE MIISHƐƐ\nNibii ni afeɔ yɛ anɔkwa jamɔ mli ni eeenyɛ efee akɛ David na yɛ Yehowa we lɛ ekomɛi ji, enanemɛi Israelbii babaoo ni buaa amɛhe naa, Mla lɛ ni akaneɔ ahaa maŋbii lɛ ni agbalaa mli, tsofa-kɛŋma ni ashãa, kɛ sɔɔmɔ krɔŋŋ ni osɔfoi lɛ kɛ Levibii lɛ kɛhaa lɛ. (2 Mose 30:34-38; 4 Mose 3:5-8; 5 Mose 31:9-12) Nibii nɛɛ ni tee nɔ yɛ anɔkwa jamɔ mli yɛ blema Israel lɛ henɔ miiya nɔ ŋmɛnɛ.\nTaakɛ eji yɛ blema lɛ, ŋmɛnɛ lɛ “kwɛ bɔ ni ehi, bɔ ni eyɔɔ fɛo, kɛ́ nyɛmimɛi fee ekome kɛhi shi!” (Lala 133:1) Mɛi babaoo ebafata wɔjeŋ muu fɛɛ ‘nyɛmimɛi’ lɛ ahe. (1 Pet. 2:17) Akaneɔ Nyɔŋmɔ Wiemɔ lɛ ni agbálaa mli yɛ wɔsafoŋ kpeei lɛ ashishi. Yehowa tsɔɔ egbɛjianɔtoo lɛ nɔ etsɔɔ wɔ nii babaoo. Kɛfata he lɛ, wɔyɛ mumɔŋ niyenii babaoo ni akala ni wɔbaanyɛ wɔkɛfee aŋkro nikasemɔ kɛ weku nikasemɔ hu. Gbɛtsɔɔmɔ Kuu lɛ mli nyo ko wie akɛ: “Kɛ́ mijwɛŋ Yehowa Wiemɔ lɛ nɔ, misusu nɔ ni etsɔɔ lɛ he, ni mitao sɛɛyoomɔ kɛ saneshishinumɔ lɛ, mináa mumɔŋ jwetrii babaoo, ni mitsui nyɔɔ mimli daa nɛɛ.” Anɔkwa, ‘nilee baanyɛ aŋɔɔ wɔsusuma naa.’—Abɛi 2:10.\nŊmɛnɛ lɛ, sɔlemɔi ni sa ni Nyɔŋmɔ tsuji lɛ sɔleɔ lɛ yaa Yehowa ŋɔɔ gbi fɛɛ gbi. Sɔlemɔi nɛɛ jeɔ ŋma ewoɔ Yehowa tamɔ tsofa-kɛŋma. (Lala 141:2) Eŋɔɔ wɔnaa waa akɛ Yehowa Nyɔŋmɔ yɛ he miishɛɛ akɛ wɔɔtsi wɔbɛŋkɛ lɛ, ni wɔjɛ heshibaa mli wɔsɔle wɔha lɛ!\nMose sɔle akɛ: “Yehowa, wɔ-Nyɔŋmɔ lɛ, mlihilɛ lɛ ahi wɔnɔ, ni wɔniji anaa nitsumɔ lɛ ha ashwere aha wɔ.” (Lala 90:17) Kɛ́ wɔkɛ ekãa shiɛ lɛ, Yehowa baajɔɔ wɔ. (Abɛi 10:22) Ekolɛ wɔye wɔbua mɔ ko ni ebale anɔkwale lɛ. Ekolɛ yɛ wiemɔ lɛ toi ni abooo, hela, henumɔŋ naagba, loo yiwaa ni wɔkɛkpeɔ lɛ fɛɛ sɛɛ lɛ, wɔtee nɔ wɔkɛ afii babaoo eshiɛ. (1 Tes. 2:2) Yɛ shihilɛi nɛɛ fɛɛ sɛɛ lɛ, ani wɔnako “Yehowa mlihilɛ lɛ,” ni wɔnako akɛ wɔŋwɛi Tsɛ lɛ hiɛ sɔɔ mɔdɛŋ fɛɛ ni wɔbɔɔ lɛ waa?\nDavid lá akɛ: “Yehowa ji migboshinii kɛ mikpulu mli gbɛfaŋnɔ; bo ohiɛ mishiki mli! Mihũsũ kpãi eyaje he ni yɔɔ fɛo eha mi.” (Lala 16:5, 6) David hiɛ sɔ ‘egboshinii,’ ni ji wekukpaa kpakpa ni kã ekɛ Yehowa teŋ kɛ hegbɛ ni ená kɛsɔmɔ lɛ lɛ. Taakɛ eba lɛ yɛ David gbɛfaŋ lɛ, ekolɛ wɔ hu wɔkɛ jaramɔ shihilɛi baakpe, shi wɔyɛ mumɔŋ jɔɔmɔi babaoo! Belɛ, nyɛhaa wɔyaa nɔ wɔnáa anɔkwa jamɔ he miishɛɛ, ni wɔkɛ ‘hiɛsɔɔ akwɛ’ Yehowa mfonirifeemɔŋ sɔlemɔtsu lɛ.\n^ kk. 6 Kwɛmɔ July 1, 1996 Buu-Mɔɔ baafa 14-24 lɛ.\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ February 2014


‘Nyɛhãa Shifimɔ Agbea Enitsumɔ Naa’—Yakobo 1:4 | Nikasemɔ\n“Nyɛhãa shifimɔ . . . agbea enitsumɔ naa, koni nyɛye emuu ni nyɛhi kɛwula shi yɛ gbɛ fɛɛ gbɛ nɔ, ní nɔ ko nɔ ko ehiaaa nyɛ.”—YAKOBO 1:4.\nLALAI: 135, 139\nMɛni baaye abua bo ni ofi shi?\nTsɔɔmɔ mɛi komɛi ni nyɛ amɛfi shi kɛyawula shi.\nMɛni Biblia lɛ tsɔɔ be ni ekɛɛ ‘wɔhã shifimɔ agbe enitsumɔ naa’ lɛ?\n1, 2. (a) Mɛni wɔbaanyɛ wɔkase yɛ bɔ ni Gideon kɛ esraafoi 300 lɛ fi shi lɛ mli? (Kwɛmɔ mfoniri ni yɔɔ nikasemɔ lɛ shishijee lɛ.) (b) Yɛ nɔ ni Yesu wie yɛ Luka 21:19 lɛ naa lɛ, mɛni hewɔ ehe miihia waa ni wɔfi shi lɛ?\nFEEMƆ tɔ ni etɔ Gideon kɛ ewebii lɛ he mfoniri okwɛ. Amɛtsa Midianbii lɛ kɛ mɛi krokomɛi ni fata amɛhe lɛ ashi nyɔɔŋ muu fɛɛ, ni amrɔ nɛɛ he ni amɛyɔɔ yɛ Yordan naa lɛ kɛ he ni amɛje ta lɛ shishi yɛ lɛ teŋ jekɛmɔ miihe ashɛ kilomitai 32! Ani amɛbaaku amɛsɛɛ? Dabi. Biblia lɛ kɛɔ akɛ: “Be ni Gideon shɛ Yordan naa lɛ, ekɛ hii ohai-etɛ ni fata ehe lɛ fo; etɔ amɛ moŋ, shi kɛlɛ amɛnyiɛ [amɛhenyɛlɔi lɛ asɛɛ].” No mli lɛ, eshwɛ Midianbii asraafoi 15,000, ni Gideon kɛ mɛi ni fata ehe lɛ etswa amɛfai shi akɛ, amɛbaabule amɛshishi, ejaakɛ amɛhao Israelbii lɛ afii babaoo. No hewɔ lɛ, amɛhiɛ ta lɛ mli kɛyashi amɛkpãtã amɛhenyɛlɔi lɛ fɛɛ hiɛ.—Kojolɔi 7:22; 8:4, 10, 28.\n2 Ŋmɛnɛ lɛ, wɔ hu wɔmiiwu ta ko ni mli wa ni yɔɔ tɔlɛ. Hɛɛ, wɔmiiwu wɔmiishi Satan, jeŋ fɔŋ nɛɛ, kɛ emuu ni wɔyeee lɛ. Wɔteŋ mɛi komɛi kɛ afii babaoo ewu eshi henyɛlɔi nɛɛ, ni Yehowa duromɔ naa lɛ, wɔye amɛnɔ kunim kɛyashi he ko. Shi, ta lɛ bako naagbee; wɔhiɛ mli lolo. Bei komɛi lɛ, wɔbaanyɛ wɔnu he akɛ wɔnyɛŋ wɔtsa ta lɛ nɔ dɔŋŋ, loo akɛ, naagbee lɛ etsɛ kwraa tsɔ. Yesu ehã wɔle akɛ, wɔkɛ shihilɛi ni jaraa baakpe yɛ naagbee gbii nɛɛ amli, ni abaawa wɔ yi hu. Shi, ehã wɔle hu akɛ, kɛ́ wɔfi shi lɛ, wɔbaanyɛ wɔdamɔ naa. (Kanemɔ Luka 21:19.) Mɛni ji shifimɔ? Mɛni baaye abua wɔ ni wɔfi shi? Mɛni wɔbaanyɛ wɔkase kɛjɛ mɛi ni enyɛ efi shi lɛ adɛŋ? Ni mɛɛ gbɛ nɔ wɔbaanyɛ ‘wɔhã shifimɔ agbe enitsumɔ lɛ naa’?—Yakobo 1:4.\nMƐNI JI SHIFIMƆ?\n3. Mɛni ji shifimɔ?\n3 Bei komɛi lɛ, wɔyajeɔ shihilɛ ko ni jaraa ni wɔnyɛŋ he nɔ ko wɔfee lɛ mli, ni wɔmiaa wɔhiɛ kɛtsɔɔ mli. Shi jeee no pɛ ji nɔ ni Biblia lɛ tsɛɔ lɛ shifimɔ. Wiemɔ shifimɔ ni akɛtsu nii yɛ Biblia lɛ mli lɛ kɔɔ jwɛŋmɔ ni wɔhiɛ yɛ shihilɛ ni wɔkɛkpeɔ lɛ he kɛ bɔ ni wɔfeɔ wɔnii wɔhãa yɛ he lɛ hu he. Mɔ ko ni nyɛɔ efiɔ shi lɛ yɛ ekãa, eyeɔ anɔkwa, ni etoɔ etsui shi. Niiamlitaomɔ wolo ko wie akɛ, “shifimɔ yeɔ ebuaa wɔ ní wɔhiɛ wɔhiɛnɔkamɔ lɛ mli kpɛŋŋ, ni wɔnijiaŋ akaje wui kɛ́ wɔkɛ shihilɛi ni jaraa kpe. Eyeɔ ebuaa wɔ ni wɔhiɛ wɔhemɔkɛyeli lɛ mli ni wɔkagbugbaa, ekɔɔɔ he eko nɔ shihilɛ ni wɔkɛbaakpe.” Wolo lɛ kɛfata he akɛ, “shifimɔ hãaa wɔna shihilɛ ni wɔkɛkpeɔ lɛ akɛ gbɛtsĩi nii. Yɛ no najiaŋ lɛ, ehãa wɔkɛ wɔjwɛŋmɔ maa oti ni ma wɔhiɛ lɛ nɔ, moŋ fe piŋmɔi kɛ haomɔi ni wɔkɛkpeɔ lɛ.”\n4. Mɛɛ gbɛ nɔ suɔmɔ tsirɛɔ wɔ ni wɔfiɔ shi?\n4 Suɔmɔ tsirɛɔ wɔ ni wɔfiɔ shi. (Kanemɔ 1 Korintobii 13:4, 7.) Yɛ mɛɛ gbɛ nɔ? Suɔmɔ ni wɔyɔɔ kɛhã Yehowa lɛ hãa wɔfiɔ shi yɛ shihilɛ fɛɛ shihilɛ ni eŋmɛɔ gbɛ ni wɔkɛkpe lɛ mli. (Luka 22:41, 42) Suɔmɔ ni wɔyɔɔ kɛhã wɔnyɛmimɛi lɛ hãa wɔkuɔ wɔhiɛ wɔshwieɔ amɛfatɔi anɔ, ejaakɛ wɔle akɛ amɛyeee emuu. (1 Petro 4:8) Kɛfata he lɛ, wɔle akɛ gbalashihilɛ mli bii ni yɔɔ miishɛɛ lɛ po kɛ “amanehulu” kpeɔ. Shi, suɔmɔ ni wɔyɔɔ kɛhã wɔhefatalɔ lɛ hãa wɔdamɔɔ naagbai fɛɛ ni wɔkɛkpeɔ lɛ naa, ni wɔfeɔ nibii ni baahã wɔgbãla lɛ asɔ.—1 Korintobii 7:28.\nMƐNI BAAYE ABUA WƆ NI WƆFI SHI?\n5. Mɛni hewɔ Yehowa ji mɔ titri ni baanyɛ aye abua wɔ ni wɔfi shi?\n5 Bi Yehowa ni eye ebua bo. Yehowa ji mɔ ni shɛjeɔ wɔmii, ni ehãa wɔnyɛɔ wɔfiɔ shi. (Romabii 15:5) Lɛ pɛ ji mɔ ni nuɔ shihilɛ ni wɔkɛkpeɔ lɛ shishi jogbaŋŋ. Ele bɔ ni wɔnuɔ he wɔhãa, ni ele wɔsu kɛ wɔbaŋ. No hewɔ lɛ, ele nɔ tuuntu ni baaye abua wɔ ni wɔfi shi. Biblia lɛ kɛɔ akɛ: “Mɛi ni sheɔ lɛ gbeyei lɛ, efeɔ nɔ ni amɛtaoɔ ehãa amɛ, eboɔ amɛbolɔmɔ toi, ni ehereɔ amɛyiwala.” (Lala 145:19) Esa akɛ wɔsɔle wɔbi lɛ ni eye ebua wɔ ni wɔnyɛ wɔfi shi. Shi, mɛɛ gbɛ nɔ ebaatsɔ ehã wɔsɔlemɔi lɛ ahetoo?\nYehowa nuɔ shihilɛi ni wɔkɛkpeɔ lɛ ashishi jogbaŋŋ, ni no hewɔ lɛ, ele nɔ tuuntu ni baaye abua wɔ ni wɔfi shi\n6. Taakɛ Yehowa ewo shi yɛ Biblia lɛ mli lɛ, kɛ́ wɔkɛ shihilɛ ko ni jaraa kpe lɛ, mɛɛ gbɛ nɔ ebaatsɔ ‘eje gbɛ’ ehã wɔ?\n6 Yehowa ewo wɔ shi akɛ, kɛ́ wɔkɛ shihilɛ ko ni jaraa kpe, ni wɔbi lɛ ni eye ebua wɔ koni wɔnyɛ wɔfi shi lɛ, “ebaaje gbɛ” ehã wɔ. (Kanemɔ 1 Korintobii 10:13.) Mɛɛ gbɛ nɔ ebaatsɔ efee nakai? Yɛ shihilɛi komɛi amli lɛ, ebaajie naagba lɛ kɛya kwraa. Shi, yɛ shihilɛi babaoo amli lɛ, ebaawaje wɔ koni ‘wɔnyɛ wɔkɛ tsuishitoo kɛ miishɛɛ afi shi kɛwula shi.’ (Kolosebii 1:11) Ni akɛni ele nibii ni wɔbaanyɛ wɔkpee naa yɛ heloŋ, jwɛŋmɔŋ, kɛ henumɔŋ gbɛfaŋ, kɛ nibii ni wɔnyɛŋ wɔkpee naa hewɔ lɛ, eŋmɛŋ gbɛ kɔkɔɔkɔ ni shihilɛ ko ni jaraa lɛ mli awo wu aahu kɛyashi he ni wɔnyɛŋ wɔye lɛ anɔkwa dɔŋŋ.\n7. Okɛ nɔkwɛmɔnɔ ko ahã kɛtsɔɔ nɔ hewɔ ni ja wɔye mumɔŋ niyenii babaoo dani wɔbaanyɛ wɔfi shi lɛ.\n7 Ye mumɔŋ niyenii babaoo koni ohemɔkɛyeli lɛ mli awa. Mɛni hewɔ enɛ he hiaa lɛ? Naa nɔkwɛmɔnɔ ko: Atsɛɔ gɔŋ ni kwɔ fe fɛɛ yɛ je lɛ mli lɛ akɛ Everest. Gɔŋ nɛɛ kwɔ waa diɛŋtsɛ. No hewɔ lɛ, dani mɔ ko baanyɛ akwɔ kɛyadamɔ yiteŋ lɛ, ja eye gbii etɛ kɛmiimɔ gbii ejwɛ niyenii yɛ gbi kome mli. Nakai nɔŋŋ dani wɔbaanyɛ wɔfi shi, ni wɔya nɔ wɔye Yehowa anɔkwa lɛ, ja wɔye mumɔŋ niyenii babaoo. Esa akɛ wɔtswa wɔfai shi akɛ, wɔkɛ be babaoo bafee aŋkro nikasemɔ, ni wɔya asafoŋ kpeei be fɛɛ be. Enɛ baaye abua wɔ koni wɔhemɔkɛyeli lɛ mli awa.—Yohane 6:27.\n8, 9. (a) Yɛ nɔ ni Satan wie yɛ Hiob 2:4, 5 lɛ hewɔ lɛ, kɛ́ wɔkɛ kaa ko kpe lɛ, mɛɛ hegbɛ wɔná? (b) Kɛ́ okɛ kaa ko miikpe lɛ, mɛɛ shihilɛ obaanyɛ ofee he mfoniri?\n8 Hã ehi ojwɛŋmɔŋ be fɛɛ be akɛ, esa akɛ oye Nyɔŋmɔ anɔkwa. Kɛ́ wɔyaje shihilɛ ko ni jaraa mli lɛ, eyɛ mli akɛ wɔmiina nɔ moŋ, shi eji hegbɛ ni wɔná ni wɔkɛbaatsɔɔ akɛ wɔyeɔ Nyɔŋmɔ anɔkwa. Ejaakɛ bɔ ni wɔbaafee wɔnii wɔhã yɛ shihilɛ ni wɔkɛkpeɔ lɛ mli lɛ, baatsɔɔ kɛji wɔnaa Yehowa akɛ jeŋ muu fɛɛ Nɔyelɔ loo wɔnaaa lɛ nakai. Mɛni hewɔ wɔkɛɔ nakai? Satan ji Nyɔŋmɔ henyɛlɔ, ni eteɔ shi ewoɔ Yehowa nɔyeli lɛ. Yɛ Hiob beiaŋ lɛ, Satan wie akɛ: “Nɔ fɛɛ nɔ ní mɔ ko yɔɔ lɛ eŋɔhãa yɛ ewala hewɔ.” Kɛkɛ ni etswa Yehowa mpoa ekɛɛ: “Kpã onine mli, ní ota [Hiob heloo] kɛ ewu he, akɛ ekwaŋo yɛ ohiɛ lo!” (Hiob 2:4, 5) Nɔ ni Satan miitao atsɔɔ ji akɛ, nɔ ni adesai baaná kɛjɛ Nyɔŋmɔ ŋɔɔ lɛ hewɔ amɛsɔmɔɔ lɛ. Be ni ashɛ Satan afɔ̃ kɛjɛ ŋwɛi lɛ, Biblia lɛ wie yɛ ehe akɛ, ‘ekɛ sane fɔ̃ɔ’ Nyɔŋmɔ tsuji ni yeɔ lɛ anɔkwa lɛ anɔ. (Kpojiemɔ 12:10) Ni tsɔɔ akɛ, eyɛ mli akɛ afii babaoo eho moŋ, shi Satan kã he eetswa Yehowa kɛ etsuji anɔkwafoi lɛ mpoa. Ená kulɛ, wɔkpoo Nyɔŋmɔ nɔyeli lɛ, ni wɔkpa lɛ jamɔ.\n9 No hewɔ lɛ, kɛ́ okɛ kaa ko miikpe, ni oona nɔ lɛ, feemɔ shihilɛ ni nyiɛ sɛɛ nɛɛ he mfoniri: Naa Satan kɛ edaimonioi lɛ damɔ obɛku nɔ. Amɛmiikwɛ nɔ ni obaafee yɛ shihilɛ lɛ he, ni amɛkɛɛ onijiaŋ baaje wui ni obaaŋmɛɛ saji ahe kɛsaa. Naa Yehowa, Yesu Kristo wɔ-Maŋtsɛ lɛ, mɛi ni afɔ amɛ mu lɛ ateŋ mɛi ni atee amɛ shi lɛ, kɛ ŋwɛibɔfoi akpei abɔ hu damɔ oninejurɔ nɔ. Amɛ hu amɛmiina bɔ ni ofiɔ shi yɛ kaa lɛ mli lɛ, ni amɛmiiwo bo hewalɛ ni oya nɔ oye Yehowa anɔkwa. Kɛkɛ ni onu ni Yehowa miikɛɛ bo akɛ: “Mibi, feemɔ ohe nilelɔ, ní ohã mitsui anyɔ mimli, ní maná hetoo mahã mɔ ni bɔɔ mi ahora lɛ.”—Abɛi 27:11.\nYesu kɛ ejwɛŋmɔ ma sɛɛnamɔi ni baajɛ eshifimɔ lɛ mli kɛba lɛ anɔ\n10. Mɛni ye ebua Yesu ni enyɛ efi shi? Ni mɛɛ gbɛ nɔ wɔbaanyɛ wɔkase lɛ?\n10 Okɛ ojwɛŋmɔ ama nibii kpakpai ni baajɛ mli aba lɛ anɔ. Ŋɔɔ lɛ akɛ oofã gbɛ, ni yɛ gbɛ lɛ nɔ lɛ, esa akɛ otsɔ koo hayii ko mli. Koo lɛ mli fɛɛ ewo duŋ, shi ole akɛ kɛ́ otsa gbɛfãa lɛ nɔ lɛ, etsɛŋ obaashi koo lɛ mli, ni obaaba he ni kane yɔɔ ekoŋŋ. Wɔbaanyɛ wɔkɛ shihilɛ yɛ jeŋ fɔŋ nɛɛ mli ato gbɛfãa nɛɛ he. Bei komɛi lɛ, wɔkɛ shihilɛi ni jaraa baakpe, ni wɔbaanu he akɛ wɔnyɛɛɛ dɔŋŋ. Eeenyɛ efee akɛ, Yesu po nu he nakai be ko. Ashwie ehiɛiaŋ shi kpɔtɔɔ, ni asɛŋ lɛ yɛ piŋmɔ tso lɛ nɔ. Anɔkwa, epiŋ waa diɛŋtsɛ. Ni eeenyɛ efee akɛ, no ji shihilɛ ni jaraa fe fɛɛ ni ekɛkpe yɛ eshihilɛ mli! Mɛni ye ebua lɛ ni enyɛ efi shi? Biblia lɛ kɛɔ akɛ, ekwɛ “miishɛɛ ni kã ehiɛ lɛ.” (Hebribii 12:2, 3) Yesu kɛ ejwɛŋmɔ ma nibii kpakpai ni baajɛ eshifimɔ lɛ mli kɛba lɛ anɔ. Nibii nɛɛ ateŋ nɔ ni fe fɛɛ ji akɛ, kɛtsɔ eshifimɔ lɛ nɔ lɛ, eetse Nyɔŋmɔ gbɛ́i lɛ he, ni eehã aana faŋŋ akɛ, efiɔ Yehowa nɔyeli lɛ sɛɛ. Ele akɛ, ebaana nɔ be kukuoo ko pɛ. Shi juromɔnɔ ni mɛɔ lɛ yɛ ŋwɛi lɛ baahi shi kɛya naanɔ. Ekolɛ wɔ hu wɔkɛ kai ni naa wala miikpe. Shi esa akɛ wɔkai akɛ, wɔnɔnaa lɛ ehiŋ shi kɛyaŋ naanɔ.\n‘MƐI KOMƐI NI EFI SHI’\n11. Mɛni hewɔ esa akɛ wɔsusu ‘mɛi ni enyɛ efi shi’ lɛ anɔkwɛmɔnɔ lɛ he lɛ?\n11 Wɔyɛ mɛi pii ni enyɛ efi shi ni wɔbaanyɛ wɔkase amɛ. Bɔfo Petro wo Kristofoi hewalɛ ni amɛfi shi, ekɔɔɔ he eko kai abɔ ni Satan kɛbaaba amɛnɔ. Ewie akɛ: “Nyɛdamɔa shi shiŋŋ yɛ hemɔkɛyeli lɛ mli nyɛtsĩa lɛ gbɛ, ejaakɛ nyɛle akɛ nakai nɔnai lɛ nɔŋŋ nyɛnyɛmimɛi asafo muu lɛ fɛɛ ni yɔɔ je lɛ mli lɛ hu kɛkpeɔ.” (1 Petro 5:9) Wɔbaanyɛ wɔkase nɔ ko kɛjɛ ‘mɛi ni enyɛ efi shi’ lɛ adɛŋ. Amɛnɔkwɛmɔnɔ lɛ hãa wɔnaa nibii ni wɔbaanyɛ wɔfee koni wɔ hu wɔnyɛ wɔfi shi. Kɛfata he lɛ, ehãa wɔnaa akɛ, wɔbaanyɛ wɔya nɔ wɔye Yehowa anɔkwa, ni akɛ kɛ́ wɔfee nakai lɛ, Yehowa baajuro wɔ. (Yakobo 5:11) Hã wɔsusu nɔkwɛmɔnii nɛɛ enyɔoo ko he. —Kwɛmɔ shishigbɛ niŋmaa ni yɔɔ sane lɛ naagbee lɛ.\n12. Mɛni wɔkaseɔ yɛ kerubim ni Nyɔŋmɔ ŋɔ eto Eden abɔɔ lɛ hiɛ lɛ anɔkwɛmɔnɔ lɛ mli?\n12 Kerubim lɛ ji ŋwɛibɔfoi komɛi ni tsuɔ nitsumɔ ko ni he hiaa waa yɛ ŋwɛi. Shi, be ni Adam kɛ Hawa fee esha lɛ, Yehowa hã kerubim lɛ ateŋ mɛi komɛi nitsumɔ hee ko yɛ shikpɔŋ lɛ nɔ. Esoro nitsumɔ nɛɛ kwraa yɛ nɔ ni no mli lɛ amɛtsuɔ yɛ ŋwɛi lɛ he. Biblia lɛ kɛɔ akɛ, Yehowa ŋɔ “kerubim kɛ lalilɛi klante ni tsɔmɔɔ ehe eto Eden trom lɛ hiɛ yɛ bokãgbɛ, koni ebu wala tso lɛ naa gbɛ lɛ he.”  (Kwɛmɔ shishigbɛ niŋmaa ni yɔɔ sane lɛ naagbee lɛ.) (1 Mose 3:24) Te ŋwɛibɔfoi nɛɛ fee amɛnii amɛhã tɛŋŋ yɛ nitsumɔ hee nɛɛ he? Amɛgbigbiliii amɛmli, ni amɛnuuu he akɛ nitsumɔ ni akɛwo amɛdɛŋ lɛ baa shi tsɔ. Asaŋ, nitsumɔ lɛ ejeee amɛtsine. Moŋ lɛ, amɛtee nɔ amɛtsu kɛyashi amɛgbe naa kwraa. Eeenyɛ efee akɛ, amɛnitsumɔ lɛ ba naagbee be ni Nu Afua lɛ ba lɛ. Kɛ́ nakai ni lɛ, belɛ amɛkɛ afii 1,600 kɛ sɛɛ sɔŋŋ ni tsu! Amɛnɔkwɛmɔnɔ lɛ baanyɛ aye abua wɔ ni wɔfi shi kɛ́ ahã wɔ nitsumɔ ko ni tsumɔ wa.\n13. Mɛni ye ebua Hiob ni enyɛ efi shi yɛ amanehului ni ekɛkpe lɛ fɛɛ mli?\n13 Nuu anɔkwafo Hiob. Bei komɛi lɛ, wɔnanemɛi loo wɔwekumɛi baanyɛ awie nɔ ko ni yɔɔ dɔlɛ amɛshi wɔ loo amɛje wɔnijiaŋ wui po. Bei komɛi hu lɛ, hela nyɛɔ emɔɔ wɔ waa, ni wɔsuɔlɔi hu baanyɛ agboi. Kɛ́ nibii nɛɛ eko nina wɔ lɛ, Hiob nɔkwɛmɔnɔ lɛ baanyɛ aye abua wɔ. (Hiob 1:18, 19; 2:7, 9; 19:1-3) Hiob kɛ amanehului pii kpe be ni ekpaaa gbɛ, ni eleee mɔ ni hɔ amanehului nɛɛ asɛɛ. Fɛɛ sɛɛ lɛ, ekwaaa Yehowa. Mɛni ye ebua lɛ ni enyɛ efi shi lɛ? Klɛŋklɛŋ kwraa lɛ, Hiob sumɔɔ Yehowa, ni esumɔɔɔ ni efeɔ nɔ ko ni Yehowa sumɔɔɔ. (Hiob 1:1) Etswa efai shi akɛ, yɛ ŋɔɔmɔ mli jio, joomɔ mli jio lɛ, ebaaya nɔ eye Nyɔŋmɔ anɔkwa. Nɔ ni ji enyɔ lɛ, Yehowa ye ebua Hiob. Egba Hiob nibii wuji ni ebɔ lɛ ahe sane, koni Hiob ana akɛ, enyɛɔ nii fɛɛ efeɔ. Enɛ hã Hiob ná nɔmimaa akɛ, Yehowa baahã enɔnai lɛ fɛɛ sɛɛ afo yɛ be ni sa mli. (Hiob 42:1, 2) Ni nakai pɛpɛɛpɛ Yehowa fee. Yehowa jie Hiob haomɔi lɛ fɛɛ kɛje enɔ, ni eku “nii fɛɛ ní Hiob yɔɔ sá lɛ ebɔ he toi enyɔ ehã lɛ.” No sɛɛ lɛ, Hiob hi shi “gbii pii” dani egbo.—Hiob 42:10, 17.\n14. Yɛ nɔ ni aŋma yɛ 2 Korintobii 1:6 lɛ naa lɛ, mɛɛ gbɛ nɔ Paulo shifimɔ lɛ ye ebua mɛi krokomɛi?\n14 Bɔfo Paulo. Ani aawa bo yi? Ani mɛi ete shi amɛwo bo waa? Kɛ́ asafoŋ onukpa loo kpokpaa nɔkwɛlɔ ji bo lɛ, ani onuɔ he akɛ nitsumɔi srɔtoi ni jwere onɔ lɛ fa tsɔ? Kɛ́ nakai ni lɛ, obaanyɛ okase nɔ ko yɛ Paulo dɛŋ. Awa Paulo yi waa, ni eye etsui be fɛɛ be yɛ nyɛmimɛi ni yɔɔ asafoi srɔtoi ni eyasaraa lɛ amli lɛ ahe. (2 Korintobii 11:23-29) Shi Paulo fi shi, ni enɔkwɛmɔnɔ kpakpa lɛ waje mɛi krokomɛi. (Kanemɔ 2 Korintobii 1:6.) Kɛ́ bo hu ofi shi lɛ, onɔkwɛmɔnɔ lɛ baanyɛ awo mɛi krokomɛi hewalɛ ni amɛ hu amɛfi shi.\nANI OBAAHÃ SHIFIMƆ AGBE ‘NITSUMƆ’ NI ETSUƆ YƐ OMLI LƐ NAA?\n15, 16. (a) Mɛɛ ‘nitsumɔ’ esa akɛ shifimɔ atsu agbe naa yɛ wɔmli? (b) Tsɔɔmɔ shihilɛi komɛi amli ni wɔbaanyɛ ‘wɔhã shifimɔ agbe enitsumɔ naa.’\n15 Nyɔŋmɔ kɛ emumɔ lɛ tsirɛ kaselɔ Yakobo ni eŋma akɛ: “Nyɛhãa shifimɔ lɛ agbea enitsumɔ naa, koni nyɛye emuu ni nyɛhi kɛwula shi yɛ gbɛ fɛɛ gbɛ nɔ, ní nɔ ko nɔ ko ehiaaa nyɛ.” (Yakobo 1:4) Mɛɛ gbɛ nɔ wɔbaanyɛ wɔhã shifimɔ agbe ‘nitsumɔ’ ni etsuɔ yɛ wɔmli lɛ naa? Kai ni wɔkɛkpeɔ lɛ baanyɛ ahã wɔna sui komɛi ni esa akɛ wɔjie lɛ kpo jogbaŋŋ fe bɔ ni wɔfeɔ bianɛ lɛ. Sui nɛɛ ekomɛi ji tsuishitoo, hiɛsɔɔ, kɛ suɔmɔ. No hewɔ lɛ, kɛ́ wɔtee nɔ wɔfi shi yɛ kai amli lɛ, wɔbaajie sui nɛɛ akpo jogbaŋŋ, ni wɔbaaya wɔhiɛ yɛ mumɔŋ.\nKɛ́ wɔtee nɔ wɔfi shi yɛ kai amli lɛ, wɔbaajie Kristofoi asui akpo jogbaŋŋ, ni wɔbaaya wɔhiɛ yɛ mumɔŋ (Kwɛmɔ kuku 15, 16)\n16 Akɛni shifimɔ baanyɛ aye abua wɔ ni wɔya wɔhiɛ hewɔ lɛ, esaaa akɛ wɔgboɔ Yehowa nɔ toi koni wɔkɛjo shihilɛ ko ni jaraa ni wɔkɛkpeɔ lɛ naa foi. Akɛ nɔkwɛmɔnɔ lɛ, kɛ́ ewa hã bo akɛ obaajie ojwɛŋmɔ kɛje nibii ni kɔɔ bɔlɛnamɔ jeŋba sha he lɛ anɔ lɛ, kaahã onijiaŋ je wui! Sɔlemɔ obi Yehowa ni eye ebua bo ni oya nɔ owu oshi susumɔi gbohii nɛɛ. Ani owekunyo ko miite shi eewo bo? Yaa nɔ ofi shi! Tswaa ofai shi akɛ, obaaya nɔ osɔmɔ Yehowa. Kɛ́ otee nɔ ofi shi yɛ shihilɛ ni tamɔ nɛkɛ mli lɛ, ebaaye ebua bo ni okɛ ohiɛ afɔ̃ Yehowa nɔ yɛ nibii fɛɛ mli. Kaimɔ akɛ, ja wɔfi shi, dani wɔbaanyɛ wɔsa Nyɔŋmɔ hiɛ.—Romabii 5:3-5; Yakobo 1:12.\n17, 18. (a) Gbaa nɔkwɛmɔnɔ ko ni hãa wɔnaa nɔ hewɔ ni ehe miihia ni wɔfi shi kɛyawula shi. (b) Mɛɛ nɔmimaa wɔyɔɔ?\n17 Esaaa akɛ wɔkɛ wɔshifimɔ lɛ yawaa gbɛteŋ; esa akɛ wɔfi shi kɛyawula shi. Ŋɔɔ lɛ akɛ, ota meele ko mli ni ebɔi shiumɔ. Kɛ́ ootao oná wala lɛ, esa akɛ owu ŋshɔ lɛ, kɛyashi obaashɛ ŋshɔ lɛ naa tɔ̃ɔ. Kɛ́ mɔ ko wu ŋshɔ lɛ kɛyashɛ teŋgbɛ, ni ekpa lɛ, ebaashiu. Nakai nɔŋŋ kɛ́ mɔ ko hu wuuu kwraa lɛ, lɛ hu ebaashiu. Yɛ nakai gbɛ nɔŋŋ nɔ lɛ, kɛ́ wɔmiitao wɔyashɛ jeŋ hee lɛ mli lɛ, esa akɛ wɔya nɔ wɔfi shi kɛyawula shi. No hewɔ lɛ, nyɛhãa wɔfea wɔnii tamɔ bɔfo Paulo. Ewie akɛ: “Wɔnijiaŋ ejeee wui.”—2 Korintobii 4:1, 16, Ga Biblia hee.\n18 Wɔyɛ nɔmimaa akɛ, Yehowa baaye abua wɔ ni wɔfi shi kɛyawula shi. Paulo hu nu he nakai, eŋma akɛ: “Wɔtsɔɔ mɔ ni sumɔ wɔ lɛ nɔ wɔyeɔ kunim kwraa. Ejaakɛ miyɛ nɔmimaa akɛ gbele jio, wala jio, ŋwɛibɔfoi jio, nɔyelii jio, nibii ni yɔɔ amrɔ nɛɛ jio, nibii ni baaba lɛ jio, hewalɛi jio, ŋwɛi jio, shishi jio, loo bɔɔ nii lɛ amli nɔ kroko jio, nyɛŋ atse wɔ kɛje Nyɔŋmɔ suɔmɔ ni yɔɔ Kristo Yesu, wɔ-Nuŋtsɔ lɛ mli lɛ he.” (Romabii 8:37-39) Ebaatɔ wɔ moŋ nɛ, shi taakɛ Gideon kɛ ewebii lɛ tee nɔ ‘amɛnyiɛ amɛhenyɛlɔi lɛ asɛɛ’ yɛ tɔ ni etɔ amɛ lɛ fɛɛ sɛɛ lɛ, eba akɛ wɔ hu wɔbaaya nɔ wɔfi shi kɛyawula shi!—Kojolɔi 8:4.\n^  (kuku 11) Nyɔŋmɔ tsuji komɛi ni ehi shi yɛ wɔbeiaŋ lɛ hu efi shi yɛ kai ni amɛkɛkpe lɛ amli, ni amɛniiashikpamɔi lɛ woɔ mɔ hewalɛ waa. Akɛ nɔkwɛmɔnɔ lɛ, obaanyɛ okane wɔnyɛmimɛi ni yɔɔ Ethiopia, Malawi, kɛ Russia lɛ ahe sane yɛ Yearbook ni je kpo yɛ afi 1992, afi 1999, kɛ afi 2008 lɛ amli.\n^  (kuku 12) Biblia lɛ etsɔɔɔ wɔ kerubim abɔ ni tsu nitsumɔ nɛɛ.


Ohiɛ Asɔ Yehowa Sui lɛ Jogbaŋŋ | Nikasemɔ\n“Nyɛfea Nyɔŋmɔ kaselɔi, tamɔ bii ni asumɔɔ.”—EFE. 5:1.\nTe wɔɔfee tɛŋŋ wɔná hiɛsɔɔ babaoo wɔha Yehowa sui lɛ?\nKɛ́ akɛɛ anyɛɔ abɛŋkɛɔ mɔ ko lɛ, te atsɔɔ tɛŋŋ?\nTe wɔɔfee tɛŋŋ wɔkase hiɛaŋ ni Yehowa kwɛɛɛ lɛ?\n1. (a) Te Yehowa sui lɛ ateŋ nɔ ni baa ojwɛŋmɔŋ bei pii lɛ? (b) Mɛɛ gbɛi anɔ Nyɔŋmɔ sui lɛ ahe nii ni oookase lɛ baanyɛ aye abua bo?\nKƐ OJWƐŊ Yehowa he lɛ, te esui lɛ ateŋ nɔ ni baa ojwɛŋmɔŋ lɛ? Nɔ ni baa wɔteŋ mɛi pii ajwɛŋmɔŋ ji suɔmɔ, jalɛsaneyeli, nilee, kɛ hewalɛ. Kɛlɛ, wɔle akɛ Yehowa yɛ sui kpakpai krokomɛi hu. Yɛ anɔkwale mli lɛ, kɛ́ wɔɔkɛɛ lɛ, awie Yehowa sui srɔtoi ni fa fe 40 ahe yɛ wɔwoji lɛ amli. Kɛ́ wɔkase sui nɛɛ ahe nii beni wɔfeɔ wɔweku jamɔ loo aŋkro nikasemɔ lɛ, wɔbaaná he sɛɛ waa! Mɛɛ gbɛi anɔ wɔbaanyɛ wɔná nikasemɔ ni tamɔ nɛkɛ lɛ he sɛɛ? Ebaaha wɔhiɛ asɔ wɔŋwɛi Tsɛ lɛ sui lɛ babaoo. Ni no baaha wɔkase Yehowa, ni wɔtsi wɔbɛŋkɛ lɛ kpaakpa.—Yosh. 23:8; Lala 73:28.\n2. (a) Okɛ nɔkwɛmɔnɔ ko atsɔɔ bɔ ni wɔɔfee wɔná hiɛsɔɔ babaoo wɔha Yehowa sui lɛ mli. (b) Mɛni he wɔbaasusu yɛ nikasemɔ nɛɛ kɛ nikasemɔi enyɔ ni baanyiɛ sɛɛ lɛ amli?\n2 Shi kɛ́ akɛɛ aná “hiɛsɔɔ” aha nɔ ko lɛ, te atsɔɔ tɛŋŋ? Taakɛ akɛbaatsu nii yɛ nikasemɔ nɛɛ mli lɛ, etsɔɔ akɛ ayɔse bɔ ni nakai nɔ lɛ jara wa ha. Ekolɛ fiofio lɛ, wɔbaaná hiɛsɔɔ babaoo wɔha nɔ ko. Akɛ nɔkwɛmɔnɔ lɛ, bɔ ni wɔnyaa niyenii ko he lɛ mli baawa fiofio kɛ́ wɔnu eŋma, wɔsa wɔnaa, ni agbɛnɛ wɔ diɛŋtsɛ wɔhoo eko lɛ. Nakai nɔŋŋ kɛ́ wɔkase Yehowa su ko he nii, wɔjwɛŋ bɔ ni Yehowa jieɔ lɛ kpo lɛ nɔ, ni wɔjie nakai su lɛ eko kpo lɛ, ebaaha wɔná hiɛsɔɔ babaoo wɔha nakai su lɛ. (Efe. 5:1) Wɔbaasusu Nyɔŋmɔ sui komɛi ni wɔfɔɔɔ amɛhe wiemɔ lɛ ahe yɛ nikasemɔ nɛɛ kɛ nikasemɔi srɔtoi enyɔ ni baanyiɛ sɛɛ lɛ amli. Kɛ́ wɔmiisusu su fɛɛ su he lɛ, wɔbaaha sanebimɔi nɛɛ ahetoo: Mɛni su nɛɛ tsɔɔ? Mɛɛ gbɛ nɔ Yehowa jieɔ lɛ kpo? Ni te wɔɔfee tɛŋŋ wɔjie lɛ kpo taakɛ Yehowa feɔ lɛ?\nANYƐƆ ABƐŊKƐƆ YEHOWA\n3, 4. (a) Kɛ́ akɛɛ anyɛɔ abɛŋkɛɔ mɔ ko lɛ, te atsɔɔ tɛŋŋ? (b) Mɛɛ gbɛ nɔ Yehowa tsɔɔ akɛ abaanyɛ abɛŋkɛ lɛ?\n3 Klɛŋklɛŋ lɛ, nyɛhaa wɔsusua nɔ ni atsɔɔ kɛji akɛɛ anyɛɔ abɛŋkɛɔ mɔ ko lɛ he. Etsɔɔ akɛ emli hi, ekɛ sanegbaa waaa, ni enáa dekã kɛboɔ mɛi atoi. Bɔ ni mɔ ko ni anyɛɔ abɛŋkɛɔ lɛ lɛ wieɔ, bɔ ni efeɔ enii, kɛ bɔ ni efeɔ ehiɛ ŋmɔlɔŋmɔlɔ lɛ fɛɛ haa anaa akɛ eesumɔ ni ebo mɛi atoi ni eye ebua amɛ.\n4 Mɛɛ gbɛ nɔ Yehowa tsɔɔ akɛ abaanyɛ abɛŋkɛ lɛ? Eyɛ mli akɛ Yehowa ji jeŋ muu fɛɛ Bɔlɔ moŋ, shi efɔ̃ɔ wɔ nine ni wɔbɛŋkɛ lɛ yɛ sɔlemɔ mli, ni efee klalo akɛ ebaabo wɔ toi ni eye ebua wɔ. (Nyɛkanea Lala 145:18; Yesaia 30:18, 19.) Wɔbaanyɛ wɔkɛ Nyɔŋmɔ awie bei abɔ ni wɔsumɔɔ, yɛ he fɛɛ he kɛ be fɛɛ be. Kɛ́ wɔkɛ lɛ wie lɛ, emli fuuu. (Lala 65:3; Yak. 1:5) Biblia lɛ wieɔ Yehowa he tamɔ eji gbɔmɔ adesa, koni wɔnyɛ wɔbɛŋkɛ lɛ. Akɛ nɔkwɛmɔnɔ lɛ, lalatsɛ David ŋma akɛ, “Yehowa hiŋmɛi kã” wɔhe, ni ‘eninejurɔ hiɛ’ wɔmli. (Lala 34:16; 63:9) Gbalɔ Yesaia kɛ Yehowa to tookwɛlɔ he ni ekɛɛ akɛ: “Eeehiɛ etoobii lɛ yɛ ekpɔkɔiaŋ, ni eeehole amɛ eshãkã etsitsi.” (Yes. 40:11) Bo lɛ susumɔ he okwɛ. Yehowa miisumɔ ni wɔtsi wɔbɛŋkɛ lɛ kpaakpa tamɔ toobi ni tookwɛlɔ ni mli hi ewo lɛ eshãkã etsitsi! Kɛ́ wɔsusu wɔ-Tsɛ lɛ he yɛ nɛkɛ gbɛ nɔ lɛ, ehaa wɔsumɔɔ lɛ waa! Te wɔɔfee tɛŋŋ wɔkase Yehowa lɛ?\nSU KO NI HE HIAA WAA\n5. Mɛni hewɔ ehe hiaa ni asafoŋ onukpai afee mɛi ni anyɛɔ abɛŋkɛɔ lɛ?\n5 Nyɛsɛɛ nɛɛ, abibii Odasefoi komɛi ni yɔɔ maji srɔtoi anɔ lɛ akɛ, “Mɛɛ su kɛ́ asafoŋ onukpa ko jie lɛ kpo lɛ onyaa he waa?” Amɛteŋ mɛi babaoo kɛɛ amɛsumɔɔ asafoŋ onukpai ni anyɛɔ abɛŋkɛɔ amɛ. Eyɛ mli akɛ esa akɛ Kristofoi fɛɛ ajie su nɛɛ kpo moŋ, shi ehe miihia ni asafoŋ onukpai titri afee nakai. (Yes. 32:1, 2) Mɛni hewɔ ehe hiaa ni asafoŋ onukpai afee mɛi ni anyɛɔ abɛŋkɛɔ lɛ? Nyɛmi yoo ko wie akɛ: “Ja anyɛɔ abɛŋkɛɔ asafoŋ onukpa ko dani abaanyɛ aná esui kpakpai krokomɛi lɛ ahe sɛɛ.” Wiemɔ nɛɛ ji anɔkwale. No hewɔ lɛ, te ooofee tɛŋŋ oha mɛi anyɛ abɛŋkɛ bo lɛ?\n6. Mɛni ji gbɛ kome ni obaanyɛ otsɔ nɔ oha mɛi abɛŋkɛ bo?\n6 Gbɛ kome ni obaanyɛ otsɔ nɔ ojie su nɛɛ kpo ji, ni osusu mɛi krokomɛi ahe, ni oná shwelɛ lɛ akɛ obaaye obua amɛ. Kɛ́ ofee nakai lɛ, nyɛmimɛi hii kɛ yei, ni gbekɛbii hu fata he lɛ baasumɔ ni amɛbɛŋkɛ bo. (Mar. 10:13-16) Gbekɛ nuu ko ni eye afii 12 ni atsɛɔ lɛ Carlos lɛ kɛɛ akɛ: “Kɛ́ mikwɛ bɔ ni asafoŋ onukpai lɛ ŋmɔɔ ni amɛjieɔ mlihilɛ kpo yɛ asa lɛ nɔ lɛ, mináa he miishɛɛ waa.” Kɛɛmɔ ni asafoŋ onukpa ko baakɛɛ akɛ, anyɛɔ abɛŋkɛɔ lɛ lɛ kɛkɛ faaa; esa akɛ ejie su nɛɛ kpo. (1 Yoh. 3:18) Te eeefee tɛŋŋ efee nakai lɛ?\n7. Mɛni hewɔ efeɔ mlɛo kɛhaa mɛi komɛi akɛ amɛkɛ wɔ aaagba sane kɛ́ wɔtsɛ wɔtsitsinaatsɛɛnii lɛ, ni mɛni enɛ tsɔɔ wɔ?\n7 Susumɔ nɔkwɛmɔnɔ nɛɛ he okwɛ: Nyɛsɛɛ nɛɛ, nyɛmi nuu ko tee kpee yɛ maŋsɛɛ. Beni ekɛ kɔɔyɔŋ lɛlɛ kuɔ esɛɛ kɛyaa emaŋ ní etsɛ etsitsinaatsɛɛnii ni aŋma, ‘Nyɔŋmɔ Maŋtsɛyeli Lɛ Aba!’ yɛ nɔ lɛ, mɛi ni tsuɔ nii yɛ kɔɔyɔŋ lɛlɛ lɛ mli lɛ ateŋ mɔ kome kɛɛ, “Hɛɛ, eba!” Sɛɛ mli lɛ, amɛgba sane, ni eha nuu lɛ wɔwoji tɛtrɛbii lɛ eko. Wɔteŋ mɛi pii ená niiashikpamɔ ni tamɔ nɛkɛ. Shi mɛni hewɔ bei pii lɛ, kpee tsitsinaatsɛɛnii lɛ teɔ sanegbaa shi lɛ? Ejaakɛ tsitsinaatsɛɛnii lɛ haa mɛi shweɔ akɛ amɛle he ni wɔyaa, ni ehaa amɛnaa akɛ wɔmiisumɔ ni wɔkɛ amɛ agba wɔhemɔkɛyeli lɛ he sane. Nakai nɔŋŋ esa akɛ asafoŋ onukpai hu aha nyɛmimɛi lɛ ana akɛ amɛmiisumɔ ni amɛkɛ amɛ agba sane be fɛɛ be. Mɛɛ gbɛi komɛi asafoŋ onukpai baanyɛ atsɔ nɔ afee enɛ?\n8. Mɛɛ gbɛ nɔ asafoŋ onukpai haa anaa akɛ amɛsusuɔ mɛi ahe, ni te enɛ haa asafoŋbii lɛ nuɔ he amɛhaa tɛŋŋ?\n8 Eyɛ mli akɛ maŋ fɛɛ maŋ kɛ ekusum moŋ, shi kɛ́ wɔfeɔ wɔhiɛ ŋmɔlɔŋmɔlɔ, wɔtaa mɛi adɛŋ kɛ miishɛɛ, loo wɔŋaa mɛi kɛ miishɛɛ lɛ, no tsɔɔ akɛ wɔsusuɔ amɛhe diɛŋtsɛ. Namɔ esa akɛ etsɔ hiɛ efee enɛ? Kadimɔ nɔkwɛmɔnɔ ni Yesu fee lɛ. Mateo bɔ amaniɛ akɛ, yɛ kpee ko ni Yesu kɛ ekaselɔi lɛ baafee lɛ shishi lɛ, “Yesu ba ekɛ amɛ bawie.” (Mat. 28:18) Nakai nɔŋŋ ŋmɛnɛ lɛ, asafoŋ onukpai lɛ bɔɔ mɔdɛŋ amɛbɛŋkɛɔ mɛi, ni amɛkɛ amɛ gbaa sane. Te enɛ haa asafoŋbii lɛ nuɔ he amɛhaa tɛŋŋ? Nyɛmi yoo gbɛgbalɔ ko ni eye afii 88 lɛ kɛɛ akɛ: “Bɔ ni asafoŋ onukpai lɛ kɛ miishɛɛ hereɔ mi, ni amɛwoɔ mi hewalɛ kɛ́ mitee Maŋtsɛyeli Asa lɛ nɔ lɛ haa misumɔɔ amɛsane waa.” Nyɛmi yoo kroko hu kɛɛ akɛ: “Ekolɛ abuŋ lɛ nɔ ko tsɔ moŋ, shi kɛ́ asafoŋ onukpa ko kɛ miishɛɛ here mi kɛba asafoŋ kpee shishi lɛ, mináa miishɛɛ waa.”\nNÁ DEKÃ OHA NYƐMIMƐI LƐ NI OBO AMƐ TOI\n9, 10. (a) Mɛɛ Yehowa nɔkwɛmɔnɔ wɔbaanyɛ wɔkase? (b) Te asafoŋ onukpai aaafee tɛŋŋ akase Yehowa?\n9 Eka shi faŋŋ akɛ, kɛ́ wɔnaaa dekã wɔhaaa mɛi lɛ, amɛnyɛŋ amɛbɛŋkɛ wɔ. Wɔbaanyɛ wɔkase Yehowa nɔkwɛmɔnɔ lɛ yɛ enɛ gbɛfaŋ. Biblia lɛ kɛɔ akɛ: “Ekɛ wɔteŋ mɔ fɛɛ mɔ teŋ jekɛɛɛ.” (Bɔf. 17:27) Nɔ kome ni asafoŋ onukpai feɔ ni haa amɛnáa dekã amɛhaa mɛi ji, amɛheɔ be ni amɛkɛ nyɛmimɛi lɛ—gbekɛbii kɛ onukpai fɛɛ—gbaa sane dani ajeɔ kpeei ashishi, kɛ beni akpa. Nyɛmi nuu gbɛgbalɔ ko wie akɛ: “Kɛ́ asafoŋ onukpa ko bi mi akɛ, ‘Te oyɔɔ tɛŋŋ?’ ni ebo hetoo ni maha lɛ lɛ toi lɛ, ehaa minuɔ he akɛ esusuɔ mihe waa.” Nyɛmi yoo ko ni kɛ nɔ ni miihe ashɛ afii 50 esɔmɔ Yehowa lɛ wie akɛ: “Asafoŋ onukpai ni náa dekã amɛkɛ mi gbaa sane kɛ́ akpa asafoŋ kpeei lɛ haa minuɔ he akɛ mihe hiaa waa.”\n10 Eji anɔkwale akɛ asafoŋ onukpai yɛ sɔ̃i babaoo ni esa akɛ amɛtsu he nii. Shi esa akɛ amɛkɛfee oti ni ma amɛhiɛ akɛ, amɛbaaná dekã ni amɛkɛ nyɛmimɛi lɛ agba sane.\nYEHOWA KWƐƐƐ HIƐAŊ\n11, 12. (a) Kɛ́ akɛɛ mɔ ko kwɛɛɛ hiɛaŋ lɛ, te atsɔɔ tɛŋŋ? (b) Mɛɛ gbɛ nɔ Biblia lɛ haa wɔnaa akɛ Yehowa kwɛɛɛ hiɛaŋ?\n11 Yehowa sui ni asumɔɔ waa lɛ eko hu ji, hiɛaŋ ni ekwɛɛɛ. (Bɔf. 10:34) Kɛ́ akɛɛ mɔ ko kwɛɛɛ hiɛaŋ lɛ, te atsɔɔ tɛŋŋ? Etsɔɔ akɛ ekɛ mɔ fɛɛ mɔ yeɔ yɛ gbɛ ni sa nɔ. Shi dani wɔbaanyɛ wɔkɛ mɔ fɛɛ mɔ aye yɛ gbɛ ni sa nɔ lɛ, ja wɔnu he akɛ esa akɛ akɛ mɔ fɛɛ mɔ aye yɛ gbɛ ni sa nɔ. Mɔ ni kwɛɛɛ hiɛaŋ lɛ kɛ mɛi fɛɛ yeɔ yɛ gbɛ ni sa nɔ, ni ebuuu mɛi komɛi akɛ amɛbaa shi yɛ bɔ ni amɛyɔɔ loo shika abɔ ni amɛyɔɔ lɛ naa. Ekɛ mɔ fɛɛ mɔ yeɔ yɛ nɔ gbɔmɔ ni mɔ lɛ ji diɛŋtsɛ lɛ naa.\n12 Mɔ ni feɔ hiɛaŋ ni akwɛɛɛ lɛ he nɔkwɛmɔnɔ ni fe fɛɛ ji Yehowa. E-Wiemɔ lɛ kɛɔ akɛ, Nyɔŋmɔ “jeee mɛi ahiɛaŋkwɛlɔ.” (Nyɛkanea Bɔfoi lɛ Asaji 10:34, 35; 5 Mose 10:17.) Sane ko ni ba yɛ Mose beaŋ lɛ haa wɔnaa enɛ faŋŋ.\nZelofehad biyei lɛ ahiɛ sɔ hiɛaŋ ni Nyɔŋmɔ kwɛɛɛ lɛ (Kwɛmɔ kuku 13, 14)\n13, 14. (a) Mɛɛ naagba Zelofehad biyei lɛ kɛkpe? (b) Mɛɛ gbɛ nɔ Yehowa tsɔɔ akɛ ekwɛɛɛ hiɛaŋ?\n13 Beni eshwɛ fioo ni Israelbii lɛ baabote Shiwoo Shikpɔŋ lɛ nɔ lɛ, nyɛmimɛi yei enumɔ komɛi ni boteko gbalashihilɛ mli lɛ kɛ naagba ko kpe. Mɛni ji naagba lɛ? Amɛtsɛ Zelofehad egbo, ni anyɛŋ akɛ eshikpɔŋ lɛ aha amɛ. Mɛni hewɔ? Ejaakɛ yɛ Mla lɛ naa lɛ, bihii pɛ abaanyɛ akɛ shikpɔŋ aha. Shi amɛtsɛ gbo ni ebɛ binuu. (4 Mose 26:33, 52-55) No hewɔ lɛ, ani akɛ shikpɔŋ lɛ baaha wekumɛi krokomɛi? Mɛni Zelofehad biyei lɛ baafee?\n14 Nyɛmimɛi yei enumɔ lɛ yana Mose ni amɛbi lɛ akɛ: “Mɛɛba aaajie wɔtsɛ gbɛ́i yɛ eweku lɛ mli, yɛ binuu ni ebɛ lɛ hewɔ?” Ni amɛkpa fai akɛ: “Nyɛhaa wɔ wɔgbɛnaa yɛ wɔtsɛ nyɛmimɛi lɛ ateŋ!” Ani Mose here nɔ akɛ, ‘Nakai mla lɛ kɛɛ, no hewɔ lɛ nɔ ko bɛ ni mafee’? Dabi, ekɛ ‘amɛsane lɛ tee Yehowa hiɛ.’ (4 Mose 27:2-5) Mɛɛ hetoo Yehowa kɛha lɛ? Ekɛɛ Mose akɛ: “Bɔ ni Zelofehad biyei lɛ kɛɛ lɛ ja; ha amɛ gbɛfaŋnɔ ko kɛ̃ yɛ amɛtsɛ nyɛmimɛi lɛ ateŋ, ni amɛtsɛ gboshinii lɛ ashɛ amɛdɛŋ.” Yehowa kɛwaaa jɛmɛ. Ekɛɛ Mose ni ekɛ enɛ afata Mla he akɛ: “Kɛji nuu ko gbo ni ebɛ binuu lɛ, no lɛ nyɛhaa egboshinii lɛ atsɔa ebiyoo nɔ̃.” (4 Mose 27:6-8; Yosh. 17:1-6) Kɛjɛ nakai be lɛ sɛɛ lɛ, Israel yei fɛɛ ni kɛ shihilɛ ni tamɔ nɛkɛ kpe lɛ ná gboshinii.\n15. (a) Mɛɛ gbɛ nɔ Yehowa kɛ ewebii, ni mɛi ni bɛ yelikɛbualɔ po fata he lɛ, yeɔ ehaa? (b) Mɛɛ Biblia mli amaniɛbɔi krokomɛi ole ni tsɔɔ akɛ Yehowa kwɛɛɛ hiɛaŋ?\n15 Enɛ tsɔɔ faŋŋ akɛ Yehowa kwɛɛɛ hiɛaŋ! Yehowa kɛ yei nɛɛ ni bɛ mɔ ko ni baaye abua amɛ lɛ ye yɛ gbɛ ni sa nɔ, ni ekɛ woo ha amɛ taakɛ efeɔ ehaa Israelbii krokomɛi lɛ. (Lala 68:6) Enɛ ji Biblia mli amaniɛbɔi ni tsɔɔ akɛ Yehowa kwɛɛɛ hiɛaŋ yɛ bɔ ni ekɛ etsuji fɛɛ yeɔ ehaa lɛ ateŋ ekome kɛkɛ.—1 Sam. 16:1-13; Bɔf. 10:30-35, 44-48.\nWƆBAANYƐ WƆKASE YEHOWA\n16. Te wɔɔfee tɛŋŋ wɔkase hiɛaŋ ni Yehowa kwɛɛɛ lɛ?\n16 Te wɔɔfee tɛŋŋ wɔkase hiɛaŋ ni Yehowa kwɛɛɛ lɛ? Kaimɔ akɛ dani wɔbaanyɛ wɔjie su nɛɛ kpo jogbaŋŋ lɛ, ja wɔnu he akɛ esa akɛ akɛ mɔ fɛɛ mɔ aye yɛ gbɛ ni sa nɔ. Ekolɛ onaa ohe akɛ oji mɔ ko ni kwɛɛɛ hiɛaŋ. Shi jeee be fɛɛ be eyɔɔ mlɛo akɛ wɔɔna bɔ ni wɔbuɔ mɛi krokomɛi wɔhaa. No hewɔ lɛ, te ooofee tɛŋŋ ona akɛ okwɛɛɛ hiɛaŋ lɛɛlɛŋ lɛ? Beni Yesu miitao ele mɔ ni mɛi susuɔ akɛ eji lɛ, ebi enanemɛi ni eheɔ amɛ eyeɔ waa lɛ akɛ: “Namɔ mɛi kɛɔ akɛ gbɔmɔbi lɛ ji?” (Mat. 16:13, 14) Mɛni hewɔ okaseee Yesu nɔkwɛmɔnɔ lɛ? Obaanyɛ obi onaanyo ko ni oheɔ oyeɔ waa akɛ elakaŋ bo lɛ akɛ, ‘Kɛ́ okwɛ lɛ, ani miji mɔ ko ni kwɛɔ hiɛaŋ? Ani mɛi naa mi akɛ mɔ ko ni kwɛɛɛ hiɛaŋ?’ Kɛ́ ekolɛ ekɛɛ bo akɛ, bei komɛi lɛ okɛ mɛi ni jɛ maŋ kroko nɔ lɛ yeɔ jogbaŋŋ fe mɛi krokomɛi loo otseɔ ohiɛ waa ohaa mɛi ni yɔɔ nii, loo mɛi ni le woloŋ lɛ, mɛni esa akɛ ofee? Sɔlemɔ waa obi Yehowa ni eye ebua bo ni otsake bɔ ni obuɔ mɛi krokomɛi ohaa lɛ, koni onyɛ okɛ mɛi fɛɛ aye yɛ gbɛ ni sa nɔ ni okwɛɛɛ hiɛaŋ taakɛ efeɔ lɛ.—Mat. 7:7; Kol. 3:10, 11.\n17. Mɛɛ gbɛi anɔ wɔbaanyɛ wɔkɛ mɛi aye ní wɔkwɛɛɛ hiɛaŋ?\n17 Yɛ asafo lɛ mli lɛ, wɔbaanyɛ wɔkase Yehowa kɛtsɔ bulɛ kɛ mlihilɛ kpo ni wɔɔjie wɔtsɔɔ mɛi fɛɛ lɛ nɔ. Akɛ nɔkwɛmɔnɔ lɛ, kɛ́ wɔmiifɔ̃ nyɛmimɛi nine kɛha henaabuamɔ ko lɛ, esa akɛ wɔfɔ̃ mɛi srɔtoi fɛɛ, ní mɛi ni jɛ maŋ kroko nɔ, ohiafoi, awusai, loo okulafoi fata he lɛ nine. (Nyɛkanea Galatabii 2:10; Yakobo 1:27.) Agbɛnɛ hu, yɛ shiɛmɔ nitsumɔ lɛ mli lɛ, wɔkɛ mɛi srɔtoi fɛɛ, ní mɛi ni jɛ maŋ kroko nɔ lɛ fata he lɛ wieɔ ni wɔkwɛɛɛ hiɛaŋ. Yehowa gbɛjianɔtoo lɛ feɔ Biblia kasemɔ woji yɛ wiemɔi aaafee 600 amli. Enɛ haa wɔnáa hegbɛ kɛtsɔɔ faŋŋ akɛ wɔkwɛɛɛ hiɛaŋ!\n18. Mɛni obaafee kɛtsɔɔ akɛ ohiɛ sɔɔ bɔ ni anyɛɔ abɛŋkɛɔ Yehowa kɛ bɔ ni ekwɛɛɛ hiɛaŋ lɛ?\n18 Kɛ́ wɔhe be kɛjwɛŋ bɔ ni anyɛɔ abɛŋkɛɔ Yehowa, kɛ bɔ ni ekwɛɛɛ hiɛaŋ lɛ he lɛ, ebaaha wɔná hiɛsɔɔ babaoo wɔha lɛ. Ni esa akɛ hiɛsɔɔ nɛɛ atsirɛ wɔ ni wɔkase Yehowa, ni wɔjie esui lɛ akpo yɛ bɔ ni wɔkɛ wɔnyɛmimɛi kɛ mɛi ni wɔkɛkpeɔ yɛ shiɛmɔ nitsumɔ lɛ mli lɛ yeɔ wɔhaa lɛ mli.\n“Yehowa bɛŋkɛ mɛi fɛɛ ni tsɛɔ lɛ lɛ.”—Lala 145:18, Ga Biblia hee (Kwɛmɔ kuku 9)\n“Ejaakɛ Yehowa . . . kwɛɛɛ mɛi ahiɛaŋ.”—5 Mose 10:17 (Kwɛmɔ kuku 17)\nKɛmaje Mɔ Ko Kɛmaje Mɔ Ko Ohiɛ Asɔ Yehowa Sui lɛ Jogbaŋŋ


Namɔ Bɔ Nyɔŋmɔ? | S kɛ H\nKANEMƆ YƐ Afrikaans Albania Amharic Arabic Armenia Armenia (West) Aymara Bengali Bicol Bislama Blɔfo Bulgaria Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korea Lingala Lithuania Luganda Luo Macedonia Malagasy Malayalam Malta Marathi Maya Mazatec (Huautla) Mizo Mongolia Moore Myanmar Nepali Ngabere Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Quichua (Imbabura) Rarotongan Romania Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Twi Ukrain Umbundu Venda Vietnam Wayuunaiki Xhosa Yoruba Zapotec (Isthmus) Zulu\nNamɔ Bɔ Nyɔŋmɔ?\nFeemɔ tsɛ ko ni kɛ ebinuu ni eye afii kpawo lɛ miigba sane lɛ he mfoniri okwɛ. Tsɛ lɛ kɛɛ ebinuu lɛ akɛ, “Etsɛ etsɛ ko lɛ, Nyɔŋmɔ bɔ shikpɔŋ lɛ kɛ nɔ fɛɛ nɔ ni yɔɔ nɔ lɛ, ni ebɔ hulu lɛ, nyɔŋtsere lɛ kɛ ŋulamii lɛ.” Gbekɛ lɛ jwɛŋ sane lɛ he fioo kɛkɛ ni ebi akɛ, “Dada, namɔ bɔ Nyɔŋmɔ?”\nTsɛ lɛ here nɔ akɛ, “Nyɔŋmɔ yɛ daa, mɔ ko ebɔɔɔ lɛ.” Nakai hetoo ni yɔɔ kuku lɛ hã gbekɛ lɛ tsui nyɔ emli. Kɛ̃lɛ, be ni eda saŋŋ kɛshɛ he ko lɛ, ejwɛŋ sane lɛ he ekoŋŋ. Enuuu bɔ ni baafee ni mɔ ko baahi shi ni ebɛ shishijee lɛ shishi. Nɔ hewɔ ji akɛ, je lɛ po yɛ shishijee. Ebi ehe akɛ ‘Nɛgbɛ Nyɔŋmɔ jɛ kɛba?’\nMɛɛ hetoo Biblia lɛ kɛhãa? Hetoo ni tsɛ ni awie ehe yɛ nɔkwɛmɔnɔ lɛ mli lɛ kɛhã lɛ nɔŋŋ Biblia lɛ hu kɛhãa. Mose ŋma akɛ: ‘Nuŋtsɔ Yehowa, be ni anáko afɔ́ gɔji lɛ, ní onáko obɔ shikpɔŋ kɛ jeŋ lɛ, bo ji Mawu kɛjɛ naanɔ kɛyaa naanɔ.’ (Lala 90:1, 2) Nakai nɔŋŋ gbalɔ Yesaia hu wie, ekɛɛ akɛ: ‘Ani oleee, ani onuko? Yehowa ni bɔ shikpɔŋ lɛ naagbeehei lɛ ji naanɔ Nyɔŋmɔ lɛ!’ (Yesaia 40:28) Nakai nɔŋŋ Yuda wie yɛ wolo ni eŋma lɛ mli akɛ Nyɔŋmɔ ‘hiɔ shi daa.’—Yuda 25.\nŊmalɛi nɛɛ tsɔɔ wɔ akɛ, Nyɔŋmɔ ji “naanɔi amaŋtsɛ lɛ,” taakɛ bɔfo Paulo wie lɛ. (1 Timoteo 1:17) Enɛ tsɔɔ akɛ, Nyɔŋmɔ ehi shi daa, ekɔɔɔ he eko afii abɔ ni wɔkɛ wɔjwɛŋmɔ baaya sɛɛ. Ni ebaahi shi daa kɛbaaya naanɔ. (Kpojiemɔ 1:8) No hewɔ lɛ, akɛni eyɛ kɛmiiya naanɔ hewɔ lɛ, abaanyɛ atsɛ lɛ akɛ Ofe.\nMɛni hewɔ ewa kɛhã wɔ akɛ wɔɔnu sane nɛɛ shishi lɛ? Nɔ hewɔ ji akɛ, akɛni wɔwala afii lɛ faaa hewɔ lɛ, bɔ ni wɔnaa be wɔhãa lɛ yɛ srɔto kwraa yɛ bɔ ni Yehowa naa be ehãa lɛ he. Akɛni Nyɔŋmɔ yɛ kɛmiiya naanɔ hewɔ lɛ, enaa afii akpe tamɔ gbi kome. (2 Petro 3:8) Akɛ nɔkwɛmɔnɔ lɛ: Ani agã ni hiɔ shi aaafee gbii 50 pɛ yɛ edalɛ mli lɛ baanyɛ anu wɔwala afii ni ji afii 70 loo 80 lɛ shishi? Ebaawa! Kɛ̃lɛ, Biblia lɛ tsɔɔ akɛ, wɔtamɔ agãi, kɛ́ akɛ wɔ to wɔ-Bɔlɔ Kpeteŋkpele lɛ he. Ejwɛŋmɔ po nɔ kwɔ kwraa fe wɔnɔ lɛ. (Yesaia 40:22; 55:8, 9) Kɛ́ nɛkɛ ji sane lɛ, belɛ, esaaa akɛ efeɔ wɔ naakpɛɛ akɛ nibii komɛi yɛ ni kɔɔ Yehowa he ni adesai nyɛŋ anu shishi kɛmɔ shi.\nEyɛ mli akɛ ekolɛ , sane nɛɛ ni tsɔɔ akɛ Nyɔŋmɔ yɛ kɛjɛ naanɔ ni ebaahi shi kɛya naanɔ lɛ baanyɛ afee nɔ ni wa akɛ wɔɔnu shishi moŋ, shi wɔbaanyɛ wɔna akɛ jwɛŋmɔ yɛ mli. Eji mɔ ko ji mɔ ni bɔ Nyɔŋmɔ kulɛ, abaatsɛ nakai mɔ lɛ akɛ Bɔlɔ. Kɛ̃lɛ, taakɛ Biblia lɛ tsɔɔ lɛ, Yehowa ji mɔ ni ‘bɔ nii fɛɛ.’ (Kpojiemɔ 4:11) Kɛfata he lɛ, wɔle akɛ, be ko ni eho lɛ, je lɛ bɛ. (1 Mose 1:1, 2) Nɛgbɛ je lɛ jɛ kɛba? Esa akɛ Mɔ ni Bɔ je lɛ ahi shi dã. Eyɛ kwraa dani e-Bi koome lɛ kɛ ŋwɛibɔfoi lɛ ba shihilɛ mli. (Hiob 38:4, 7; Kolosebii 1:15) Ekã shi faŋŋ akɛ, ekome ehi shi klɛŋklɛŋ. Enyɛŋ efee akɛ abɔ lɛ, ejaakɛ nɔ ko bɛ shihilɛ mli ni baanyɛ abɔ lɛ.\nShihilɛ mli ni wɔyɔɔ kɛ shihilɛ mli ni jeŋ muu lɛ fɛɛ yɔɔ lɛ maa nɔ mi kɛhãa wɔ akɛ Nyɔŋmɔ ko yɛ ni ehi shi daa. Esa akɛ Mɔ ni bɔ je lɛ ni ehãa ebɔleɔ ehe, ni efee mlai ni kudɔɔ je lɛ afee Mɔ Ko ni ehi shi daa. Lɛ pɛ ebaanyɛ emu wala ewo nɔ fɛɛ nɔ mli.—Hiob 33:4.\nAni esa akɛ Nyɔŋmɔ hewalɛ lɛ aha wɔshe lɛ gbeyei? Hɛɛ kɛ dabi fɛɛ ji hetoo ni ja.


‘Sanekpakpa lɛ ji Nyɔŋmɔ hewalɛ ni aŋɔhereɔ mɛi yiwala.’—ROM. 1:16.\n1, 2. Mɛni hewɔ oshiɛɔ “maŋtsɛyeli lɛ he sanekpakpa lɛ,” ni mɛɛ saji ni kɔɔ he omaa nɔ mi?\n‘MIYƐ he miishɛɛ akɛ mashiɛ sanekpakpa lɛ daa gbi.’ Eeenyɛ efee akɛ susumɔ ni tamɔ nakai eba ojwɛŋmɔ mli loo ejɛ onaa pɛŋ. Ákɛ Yehowa Odasefonyo ni kɛ hiɛdɔɔ tsuɔ esɔɔmɔ nitsumɔ lɛ, ole akɛ ehe miihia waa ni ashiɛ “maŋtsɛyeli lɛ he sanekpakpa nɛɛ.” Ekolɛ obaanyɛ otsɛ́ Yesu gbalɛ ni tsɔɔ akɛ wɔbaafee nakai lɛ mli wiemɔi lɛ yisɛɛ kɛjɛ oyitsoŋ ní okwɛɛɛ nɔ ko nɔ.—Mat. 24:14.\n2 “Maŋtsɛyeli lɛ he sanekpakpa lɛ” ni oshiɛɔ lɛ tsɔɔ akɛ ootsa nitsumɔ ni Yesu je shishi lɛ nɔ. (Nyɛkanea Luka 4:43.) Ŋwanejee ko bɛ he akɛ, sane oti ko ni ofɔɔ he wiemɔ ji akɛ, etsɛŋ Nyɔŋmɔ kɛ ehe baawo adesai asaji amli. Yɛ “amanehulu babaoo” lɛ mli lɛ, Nyɔŋmɔ baakpata apasa jamɔ hiɛ ni ebaajie efɔŋfeemɔ kɛjɛ shikpɔŋ lɛ nɔ. (Mat. 24:21) Ekolɛ oshiɛɔ hu akɛ, Nyɔŋmɔ Maŋtsɛyeli lɛ baasaa eto Paradeiso shishi yɛ shikpɔŋ lɛ nɔ koni toiŋjɔlɛ kɛ miishɛɛ babaoo anyɛ ahi shi. Anɔkwa sane ji akɛ, “maŋtsɛyeli lɛ he sanekpakpa lɛ” ji ‘sanekpakpa lɛ ni ajaje atsɔɔ Abraham ato akɛ: Omli aaajɔɔ jeŋmaji lɛ fɛɛ yɛ’ lɛ fã ko.—Gal. 3:8.\n3. Mɛni hewɔ wɔbaanyɛ wɔkɛɛ akɛ bɔfo Paulo ma sanekpakpa lɛ nɔ mi yɛ Romabii awolo lɛ mli lɛ?\n3 Ani eeenyɛ efee akɛ wɔfɔɔɔ sanekpakpa lɛ fã titri ko ni he miihia mɛi lɛ he wiemɔ? Yɛ wolo ni bɔfo Paulo ŋma kɛmaje Romabii lɛ mli lɛ, ekɛ wiemɔ ni ji “maŋtsɛyeli” lɛ tsu nii shi kome pɛ, shi ekɛ wiemɔ ni ji “sanekpakpa” lɛ tsu nii shii 12 sɔŋŋ. (Nyɛkanea Romabii 14:17.) Mɛɛ sanekpakpa lɛ fã Paulo wie he babaoo yɛ nakai wolo lɛ mli lɛ? Mɛni hewɔ nakai sanekpakpa lɛ he hiaa lɛ? Ni mɛni hewɔ esa akɛ wɔha “sanekpakpa” lɛ fã nɛɛ ahi wɔjwɛŋmɔ mli beni wɔshiɛɔ “Nyɔŋmɔ sanekpakpa lɛ” wɔtsɔɔ mɛi yɛ wɔshikpɔŋkuku lɛ mli lɛ?—2 Kor. 11:7; Rom. 15:16; 1 Tes. 2:2.\nNɔ ni He Hiaa Mɛi ni Yɔɔ Roma Lɛ\n4. Beni awo Paulo tsuŋ klɛŋklɛŋ kwraa yɛ Roma lɛ, mɛni eshiɛ yɛ he?\n4 Wɔbaanyɛ wɔkase nɔ ko kɛjɛ saji ni Paulo wie he beni awo lɛ tsuŋ klɛŋklɛŋ kwraa yɛ Roma lɛ mli. Wɔkaneɔ akɛ beni Yudafoi lɛ ateŋ mɛi pii basara lɛ lɛ, ‘eye (1) Nyɔŋmɔ maŋtsɛyeli lɛ he odase faŋŋ, ni etao ní amɛyiŋ atsɔ kɛba (2) Yesu gbɛfaŋ.’ Mɛni jɛ mli kɛba? “Mɛi komɛi hé wiemɔ ní ewie lɛ amɛye, shi mɛi komɛi hu heee yeee.” No sɛɛ lɛ, Paulo ‘hereɔ mɛi fɛɛ ní baa eŋɔɔ lɛ, ni eshiɛɔ (1) Nyɔŋmɔ maŋtsɛyeli lɛ he sane lɛ, ni ejajeɔ (2) Nuŋtsɔ Yesu Kristo he saji lɛ etsɔɔ amɛ.’ (Bɔf. 28:17, 23-31) Ekã shi faŋŋ akɛ Paulo ma Nyɔŋmɔ Maŋtsɛyeli lɛ nɔ mi. Shi mɛni hu ema nɔ mi? Nɔ ko ni he hiaa waa yɛ Maŋtsɛyeli lɛ mli—gbɛfaŋnɔ ni Yesu tsuɔ yɛ Nyɔŋmɔ yiŋtoo he nitsumɔ mli lɛ.\n5. Mɛɛ hiamɔ nii Paulo tsu he nii yɛ Romabii awolo lɛ mli?\n5 Ehe miihia ni mɛi fɛɛ ale Yesu he nɔ ko ni amɛná emli hemɔkɛyeli hu. Paulo tsu hiamɔ nii nɛɛ he nii yɛ Romabii awolo lɛ mli. Yɛ wolo nɛɛ shishijee gbɛ lɛ eŋma yɛ Nyɔŋmɔ he akɛ, ‘mɔ ni misɔmɔɔ yɛ mimumɔ mli yɛ ebi lɛ sanekpakpa lɛ mli.’ Ekɛfata he akɛ: “Mihiɛ gbooo Kristo sanekpakpa lɛ he, ejaakɛ eji Nyɔŋmɔ hewalɛ, ni aŋɔhereɔ mɔ fɛɛ mɔ ni heɔ yeɔ lɛ yiwala.” Sɛɛ mli lɛ, ewie be ko ni “Nyɔŋmɔ aaatsɔ Yesu Kristo nɔ akojo gbɔmɛi ateemɔ nii lɛ yɛ misanekpakpa lɛ naa lɛ” he. Ni ekɛɛ akɛ: ‘Mijɛ Yerusalem mibɔle shi aahu kɛyashi Ilirikum ni mishiɛ Kristo sanekpakpa lɛ migbe naa.’ * (Rom. 1:9, 16; 2:16; 15:19) Kɛ́ okwɛ lɛ, mɛni hewɔ Paulo ma Yesu Kristo nɔ mi eha Romabii lɛ?\n6, 7. Mɛni wɔbaanyɛ wɔkɛɛ yɛ bɔ ni fee ni ato Roma asafo lɛ shishi lɛ he, kɛ agbɛnɛ asafo lɛ mlibii lɛ ahe?\n6 Wɔleee bɔ ni fee ni ato Roma asafo lɛ shishi. Ani Yudafoi loo mɛi ni etsɔmɔ Yudafoi ni yɔɔ Yerusalem yɛ afi 33 Ŋ.B. Pentekoste gbi lɛ nɔ lɛ ku amɛsɛɛ kɛtee Roma akɛ Kristofoi? (Bɔf. 2:10) Aloo guɔyelɔi kɛ gbɛfalɔi ni ji Kristofoi ni shiɛ anɔkwale lɛ yɛ Roma? Bɔ fɛɛ bɔ ni sane lɛ ji lɛ, beni Paulo ŋma wolo lɛ yɛ aaafee afi 56 Ŋ.B. lɛ, no mli lɛ ato Roma asafo lɛ shishi jeeŋmɔ. (Rom. 1:8) Nɛgbɛ mɛi ni yɔɔ Roma asafo lɛ mli lɛ jɛ?\n7 Amɛteŋ mɛi komɛi ji Yudafoi. Paulo ŋa Androniko kɛ Yunia, ni ekɛɛ akɛ amɛji ‘ewekumɛi,’ ni ekolɛ ekɛ wiemɔ nɛɛ tsu nii ni ekɛtsɔɔ akɛ amɛji ewekumɛi ni ji Yudafoi. Akwila ni ji buufeelɔ ni hi Roma lɛ kɛ eŋa Priskila hu ji Yudafoi. (Rom. 4:1; 9:3, 4; 16:3, 7; Bɔf. 18:2) Shi eeenyɛ efee akɛ nyɛmimɛi hii kɛ yei babaoo ni Paulo bi ni aŋa amɛ aha lɛ lɛ ji Jeŋmajiaŋbii. Ekolɛ amɛteŋ mɛi komɛi “jɛ Kaisare we lɛ,” ni eeenyɛ efee akɛ amɛji Kaisare nyɔji kɛ maŋ onukpai ni hegbɛi ni amɛyɔɔ lɛ nɔ kwɔlɔɔɔ tsɔ.—Fil. 4:22; Rom. 1:5, 6; 11:13.\n8. Mɛɛ naagba Roma asafo lɛ mlibii lɛ yɔɔ?\n8 Kristofoi ni hi shi yɛ Roma lɛ yɛ naagba ko, ni wɔteŋ mɔ fɛɛ mɔ hu yɛ naagba ni tamɔ nakai nɔŋŋ. Paulo wie enɛ he yɛ nɛkɛ gbɛ nɔ akɛ: “Mɛi fɛɛ efee esha, ni Nyɔŋmɔ anunyam lɛ ebɔ amɛ.” (Rom. 3:23) Ekã shi faŋŋ akɛ, esa akɛ mɛi ni Paulo ŋma wolo kɛmaje amɛ lɛ ateŋ mɔ fɛɛ mɔ akpɛlɛ nɔ akɛ eshafeelɔi ji amɛ, ní amɛná hemɔkɛyeli hu yɛ gbɛjianɔ ni Nyɔŋmɔ eto ni ekɛbaatsu amɛshihilɛ lɛ he nii lɛ mli.\nEsa akɛ Mɛi Akpɛlɛ nɔ akɛ Eshafeelɔi Ji Amɛ\n9. Mɛɛ yibiiwoo Paulo kɛɛ akɛ ebaanyɛ ejɛ sanekpakpa lɛ mli kɛba?\n9 Yɛ Romabii awolo lɛ shishijee gbɛ lɛ, Paulo wie yibiiwoo kpakpa ni baanyɛ ajɛ sanekpakpa ni ewie he babaoo lɛ mli kɛba lɛ he akɛ: ‘Mihiɛ gbooo Kristo sanekpakpa lɛ he, ejaakɛ eji Nyɔŋmɔ hewalɛ, ni aŋɔhereɔ mɔ fɛɛ mɔ ni heɔ yeɔ lɛ yiwala, Yudanyo lɛ tsutsu kɛ Helanyo hu.’ Hɛɛ, abaanyɛ ahere amɛyiwala. Shi yɛ anɔkwa sane ni atsɛ́ yisɛɛ kɛjɛ Habakuk 2:4 lɛ akɛ: “Jalɔ lɛ, hemɔkɛyeli mli eyi aaana wala yɛ” lɛ kɛ gbeekpãmɔ lɛ, esa akɛ amɛná hemɔkɛyeli dã. (Rom. 1:16, 17; Gal. 3:11; Heb. 10:38) Shi mɛɛ gbɛ nɔ nakai sanekpakpa ni baanyɛ eha ahere mɛi ayiwala lɛ kɔɔ anɔkwa sane ni ji akɛ “mɛi fɛɛ efee esha” lɛ he?\n10, 11. Mɛni hewɔ susumɔ ni atsĩ tã yɛ Romabii 3:23 lɛ efeŋ sane srɔto ko kɛhaŋ mɛi komɛi shi ebaafee sane srɔto ko kɛha mɛi krokomɛi lɛ?\n10 Dani mɔ ko baanyɛ aná hemɔkɛyeli ni baanyɛ ahere eyiwala lɛ, esa akɛ ekpɛlɛ nɔ akɛ eshafeelɔ ji lɛ. Enɛ efeŋ sane srɔto ko kɛhaŋ mɛi ni beni amɛdaa lɛ amɛheɔ Nyɔŋmɔ nɔ amɛyeɔ ni amɛyɛ Biblia lɛ he nilee yɛ gbɛ ko nɔ lɛ. (Nyɛkanea Jajelɔ 7:20.) Kɛji amɛkpɛlɛɔ nɔ jio, amɛyiŋ feɔ amɛ kɔshikɔshi yɛ he jio lɛ, amɛnuɔ nɔ ni Paulo taoɔ etsɔɔ beni ekɛɛ akɛ: “Mɛi fɛɛ efee esha” lɛ shishi yɛ gbɛ ko nɔ. (Rom. 3:23) Fɛɛ sɛɛ lɛ, ekolɛ wɔkɛ mɛi babaoo ni nuuu wiemɔ nɛɛ shishi lɛ kpeɔ yɛ wɔshiɛmɔ nitsumɔ lɛ mli.\n11 Yɛ maji komɛi amli lɛ, akɛ susumɔ ni ji akɛ afɔ wɔ akɛ eshafeelɔi lɛ tsɔseee mɛi. Ekolɛ mɛi ni yɔɔ maji nɛɛ anɔ lɛ baakpɛlɛ nɔ akɛ amɛtɔ̃ɔ, amɛyɛ sui ni esaaa, ni amɛfee nibii gbohii komɛi pɛŋ. Agbɛnɛ hu, amɛnaa akɛ mɛi krokomɛi yɛ shihilɛ ni tamɔ amɛnɔ lɛ mli. Fɛɛ sɛɛ lɛ, tsɔsemɔ ni amɛnine shɛ nɔ kɛjɛ amɛgbekɛbiiashi lɛ hewɔ lɛ, amɛnuuu nɔ hewɔ ni amɛ kɛ mɛi krokomɛi lɛ yɔɔ nakai lɛ shishi. Eji anɔkwale akɛ, yɛ wiemɔi komɛi amli lɛ, kɛ́ okɛɛ mɔ ko ji eshafeelɔ lɛ, ekolɛ mɛi krokomɛi baasusu akɛ ootao otsɔɔ akɛ mɔ lɛ ji awuiyelɔ loo kɛ́ hooo lɛ mɔ lɛ eku mlai komɛi amli. Ekã shi faŋŋ akɛ, kɛ́ mɔ ko da yɛ shihilɛ ni tamɔ nɛkɛ mli lɛ, ekolɛ ekpɛlɛŋ nɔ oya akɛ eji eshafeelɔ yɛ shishinumɔ ni yɔɔ Paulo wiemɔi lɛ asɛɛ lɛ naa.\n12. Mɛni hewɔ mɛi babaoo heee amɛyeee akɛ mɛi fɛɛ ji eshafeelɔi lɛ?\n12 Yɛ Kristendom maji po amli lɛ, mɛi babaoo heee susumɔ ni ji akɛ adesai fɛɛ ji eshafeelɔi lɛ amɛyeee. Mɛni hewɔ? Kɛ́ amɛyaa sɔlemɔ yɛ be kɛ beaŋ po lɛ, amɛbuɔ Biblia mli sane ni kɔɔ Adam kɛ Hawa he lɛ akɛ eji adesã ko kɛkɛ. Mɛi krokomɛi dara yɛ mɛi ni heee amɛyeee akɛ Nyɔŋmɔ yɛ loo mɛi ni yiŋ etɛ̃ɛɛ amɛ akɛ Nyɔŋmɔ yɛ lɛ ateŋ. Amɛyiŋ etɛ̃ɛɛ amɛ akɛ Nyɔŋmɔ yɛ, ni no hewɔ lɛ amɛnuuu shishi akɛ Ofe ko yɛ ní lɛ etsɔɔ jeŋba he shishitoo mlai ni esa akɛ adesai ahi shi yɛ naa, ni akɛ kɛ́ mɔ ko kɛ shishitoo mlai nɛɛ tsuuu nii lɛ, no tsɔɔ akɛ efee esha. Yɛ gbɛ ko nɔ lɛ, amɛtamɔ mɛi ni hi shi yɛ klɛŋklɛŋ afii 100 lɛ mli ni Paulo kɛɛ ‘amɛbɛ hiɛnɔkamɔ ko’ ni ‘amɛbɛ Nyɔŋmɔ tete yɛ je nɛŋ’ lɛ.—Efe. 2:12.\n13, 14. (a) Mɛɛ yiŋtoo kome hewɔ mɛi ni heee Nyɔŋmɔ nɔ amɛyeee kɛ mɛi ni heee amɛyeee akɛ eshafeelɔi ji amɛ lɛ bɛ naajiemɔ ko lɛ? (b) Mɛɛ yibii mɛi ni bɛ hemɔkɛyeli lɛ woɔ?\n13 Yɛ wolo ni Paulo ŋma kɛmaje Romabii lɛ mli lɛ, ekɛ yiŋtoi enyɔ hewɔ ni kɛ́ atsɔse mɛi yɛ shihilɛi ni tamɔ nakai amli po lɛ amɛnyɛŋ amɛkɛ no ajie amɛnaa—kɛji yɛ nakai beaŋ jio, wɔbeaŋ nɛɛ jio—lɛ ha. Klɛŋklɛŋ yiŋtoo lɛ ji akɛ, adebɔɔ nibii lɛ diɛŋtsɛ yeɔ odase akɛ Bɔlɔ ko yɛ. (Nyɛkanea Romabii 1:19, 20.) Enɛ kɛ nɔ ni Paulo wie beni eŋma wolo yɛ Roma kɛmaje Hebribii lɛ akɛ: “Shĩa fɛɛ shĩa lɛ, mɔ ko kɛ̃ ma, shi mɔ ni saa nii fiaa to ji Nyɔŋmɔ” lɛ kpãa gbee. (Heb. 3:4) Nakai niiamlitsɔɔmɔ lɛ maa nɔ mi akɛ Bɔlɔ ko yɛ ni fee jeŋ muu lɛ fɛɛ loo eha jeŋ muu lɛ fɛɛ ba shihilɛ mli.\n14 No hewɔ lɛ, yiŋtoo hewɔ ni Paulo ŋma kɛmaje Romabii lɛ akɛ, mɔ fɛɛ mɔ—ni blema Israelbii lɛ hu fata he—ni jáa nibii ni wala bɛ amɛmli lɛ ‘bɛ naajiemɔ ko’ lɛ ja. Abaanyɛ awie nakai nɔŋŋ yɛ mɛi ni kɛ amɛhe wo bɔlɛnamɔ jeŋba sha nifeemɔi ni teɔ shi ewoɔ nɔ ni ato ní akɛ hii kɛ yei agbɔmɔtsei afee lɛ mli lɛ hu agbɛfaŋ. (Rom. 1:22-27) Beni Paulo gbalaa jwɛŋmɔ kɛbaa nakai susumɔ lɛ nɔ lɛ, emu sane naa yɛ gbɛ ni ja nɔ akɛ ‘Yudafoi kɛ Helabii fɛɛ yɛ esha shishi.’—Rom. 3:9.\n15. Namɛi yɔɔ henilee, ni mɛni no haa amɛfeɔ?\n15 Romabii awolo lɛ tsɔɔ yiŋtoo kroko hewɔ ni esa akɛ mɛi akpɛlɛ nɔ akɛ amɛji eshafeelɔi, ni ákɛ ehe miihia ni amɛná nɔ ko ni baajie amɛ kɛjɛ nakai shihilɛ gbonyo ni amɛyɔɔ mli lɛ mli. Paulo ŋma kɛkɔ mlai ni Nyɔŋmɔ kɛha blema Israelbii lɛ he akɛ: “Mɛi abɔ ni tsɔ mla nɔ fee esha lɛ, mla nɔŋŋ akɛaakojo amɛ.” (Rom. 2:12) Beni etsaa eniiamlitsɔɔmɔ lɛ nɔ lɛ, etsɔɔ mli akɛ jeŋmajiaŋbii lɛ leee mla ni Nyɔŋmɔ kɛha Israelbii lɛ he nɔ ko, shi bei pii lɛ ‘amɛkɛ amɛfɔmɔŋ su lɛ tsuɔ mla lɛ naa nii.’ Mɛni hewɔ bei pii lɛ, maji nɛɛ guɔ bɔlɛnamɔ ni yaa nɔ yɛ wekumɛi ateŋ, gbɔmɔgbee, kɛ juu yɛ amɛteŋ lɛ? Paulo tsɔɔ yiŋtoo lɛ akɛ: Amɛyɛ henilee.—Nyɛkanea Romabii 2:14, 15.\n16. Mɛni hewɔ kɛ́ mɔ ko yɛ henilee lɛ, no etsɔɔɔ doo akɛ efeŋ esha lɛ?\n16 Fɛɛ sɛɛ lɛ, ekolɛ oyɔse akɛ kɛ́ mɔ ko yɛ henilee ni tsuɔ nii akɛ emligbɛ odaseyelɔ po lɛ, no etsɔɔɔ akɛ mɔ lɛ kɛ ehenilee lɛ gbɛtsɔɔmɔ baatsu nii. Anaa enɛ yɛ blema Israelbii lɛ agbɛfaŋ. Eyɛ mli akɛ Israelbii lɛ ná henilee ni Nyɔŋmɔ etsɔse lɛ kɛ mlai pɔtɛi ni jɛ Nyɔŋmɔ ŋɔɔ ni guɔ juu kɛ ajwamaŋbɔɔ moŋ, shi bei pii lɛ amɛbooo amɛhenilee lɛ toi ni amɛkuɔ Yehowa Mla lɛ hu mli. (Rom. 2:21-23) Amɛyeɔ fɔ yɛ nibii enyɔ mli ni no hewɔ lɛ ekã shi faŋŋ akɛ eshafeelɔi ji amɛ, ni tsɔɔ akɛ amɛnyɛɛɛ amɛye Nyɔŋmɔ shishitoo mlai lɛ anɔ ní amɛfee esuɔmɔnaa nii hu kɛmɔ shi. Enɛ fite wekukpãa ni yɔɔ amɛ kɛ amɛ-Feelɔ lɛ teŋ lɛ kwraa.—3 Mose 19:11; 20:10; Rom. 3:20.\n17. Mɛɛ miishɛjemɔ sane wɔnaa yɛ Romabii awolo lɛ mli?\n17 Nɔ ni wɔsusu he kɛjɛ Romabii awolo lɛ mli lɛ baanyɛ afee tamɔ nɔ ni yɛ Ofe lɛ hiɛ lɛ, wɔsɛɛ kpakpa ko bɛ kɛha adesai, ni wɔ hu wɔfata he lɛ. Shi Paulo kɛ sane lɛ waaa jɛmɛ kɛkɛ. Bɔfo lɛ tsɛ́ David wiemɔi ni yɔɔ Lala 32:1, 2 lɛ yisɛɛ ni eŋma akɛ: “Ajɔɔ mɛi ni aŋɔ amɛmlatɔmɔi lɛ afa amɛ, ni atsimɔ amɛhe eshai lɛ anɔ lɛ; ajɔɔ nuu ni Nuŋtsɔ [Yehowa] ebuuu ehe esha lɛ ehaaa lɛ lɛ.” (Rom. 4:7, 8) Hɛɛ, Nyɔŋmɔ eto gbɛjianɔ ni baaha ekɛ eshai afa yɛ gbɛ ni eteŋ shi ewoŋ ejalɛ shishitoo mlai lɛ nɔ.\nSanekpakpa ni Gbalaa Jwɛŋmɔ Kɛyaa Yesu Nɔ\n18, 19. (a) Mɛɛ sanekpakpa lɛ fã Paulo gbala jwɛŋmɔ kɛtee nɔ yɛ Romabii awolo lɛ mli? (b) Bɔni afee ni wɔnine ashɛ jɔɔmɔi ni Maŋtsɛyeli lɛ kɛbaaba lɛ nɔ lɛ, mɛni esa akɛ wɔkpɛlɛ nɔ?\n18 Ekolɛ anɔkwa sane nɛɛ baaha okɛɛ akɛ, “Sanekpakpa nɛ lɛɛlɛŋ!” Hɛɛ nakai eji, ni enɛ gbalaa wɔjwɛŋmɔ kɛyaa sanekpakpa lɛ fã ni Paulo ma nɔ mi yɛ Romabii awolo lɛ mli lɛ nɔ ekoŋŋ. Taakɛ atsĩ tã momo lɛ, Paulo ŋma akɛ: ‘Mihiɛ gbooo Kristo sanekpakpa lɛ he, ejaakɛ eji Nyɔŋmɔ hewalɛ, ni aŋɔhereɔ mɛi ayiwala.’—Rom. 1:15, 16.\n19 Nakai sanekpakpa lɛ gbalaa jwɛŋmɔ kɛyaa nɔ ni Yesu baafee koni Nyɔŋmɔ yiŋtoo lɛ aba mli lɛ nɔ. Paulo baanyɛ akpa ‘gbi nɔ ni Nyɔŋmɔ aaatsɔ Yesu Kristo nɔ akojo gbɔmɛi ateemɔ nii lɛ yɛ sanekpakpa lɛ’ hewɔ lɛ gbɛ. (Rom. 2:16) Paulo wiemɔi nɛɛ etsɔɔɔ akɛ eeba “Kristo kɛ Nyɔŋmɔ maŋtsɛyeli lɛ” loo nɔ ni Nyɔŋmɔ baatsɔ Maŋtsɛyeli lɛ nɔ efee lɛ shi. (Efe. 5:5) Moŋ lɛ, efee lɛ faŋŋ akɛ bɔni afee ni wɔná wala ni wɔnine ashɛ jɔɔmɔi ni Nyɔŋmɔ Maŋtsɛyeli lɛ kɛbaaba lɛ nɔ lɛ, esa akɛ wɔkpɛlɛ nɔ akɛ (1) wɔji eshafeelɔi yɛ Nyɔŋmɔ hiɛ ni (2) esa akɛ wɔná hemɔkɛyeli yɛ Yesu Kristo mli koni akɛ wɔhe eshai afa wɔ. Kɛ́ mɔ ko banu Nyɔŋmɔ yiŋtoo lɛ fãi nɛɛ ashishi ni ekpɛlɛ amɛnɔ ni ena bɔ ni no haa enáa hiɛnɔkamɔ, ni ejaje akɛ, “Hɛɛ, sanekpakpa nɛ lɛɛlɛŋ!” lɛ, esane ja.\n20, 21. Kɛ́ wɔmiitsu wɔsɔɔmɔ nitsumɔ lɛ, mɛni hewɔ esa akɛ wɔha sanekpakpa lɛ ni ama nɔ mi yɛ Romabii awolo lɛ mli lɛ ahi wɔjwɛŋmɔ mli lɛ, ni mɛni baanyɛ ajɛ mli kɛba?\n20 Kɛ́ wɔmiitsu wɔ-Kristofoi asɔɔmɔ nitsumɔ lɛ, esa akɛ wɔha sanekpakpa lɛ fã nɛɛ ahi wɔjwɛŋmɔ mli be fɛɛ be. Paulo tsɛ́ Yesaia wiemɔi nɛɛ ayisɛɛ kɛkɔ Yesu he akɛ: “Mɔ fɛɛ mɔ ni heɔ enɔ yeɔ lɛ, ehiɛ gboŋ.” (Rom. 10:11; Yes. 28:16) Ekolɛ shɛɛ sane ni he hiaa ni kɔɔ Yesu he nɛɛ efeŋ sane srɔto ko kɛhaŋ mɛi ni le nɔ ni Biblia lɛ wieɔ yɛ esha he lɛ. Shi yɛ mɛi krokomɛi agbɛfaŋ lɛ, shɛɛ sane nɛɛ ji nɔ ko hee kwraa kɛha amɛ, sane ni mɛi babaoo leee he nɔ ko kwraa loo mɛi fioo pɛ heɔ amɛyeɔ yɛ he ni amɛyɔɔ lɛ. Kɛ́ mɛi nɛɛ baná hemɔkɛyeli yɛ Nyɔŋmɔ mli ni amɛná hekɛnɔfɔ̃ɔ yɛ Ŋmalɛi lɛ amli lɛ, esa akɛ wɔgbála gbɛfaŋnɔ ni Yesu tsuɔ lɛ mli wɔtsɔɔ amɛ. Abaasusu bɔ ni Romabii yitso 5 lɛ gbálaa sanekpakpa lɛ fã nɛɛ mli ehaa lɛ he yɛ nikasemɔ ni nyiɛ sɛɛ lɛ mli. Ekolɛ obaana nibii ni baaye abua bo yɛ oshiɛmɔ nitsumɔ lɛ mli yɛ nakai nikasemɔ lɛ mli.\n21 Kwɛ bɔ ni kɛ́ wɔye wɔbua mɛi ni yɔɔ tsui kpakpa lɛ ni amɛbanu sanekpakpa ni ji “Nyɔŋmɔ hewalɛ, ni aŋɔhereɔ mɔ fɛɛ mɔ ni heɔ yeɔ lɛ yiwala” ni atsĩ tã shii abɔ yɛ Romabii awolo lɛ mli lɛ shishi lɛ, ehaa wɔtsui nyɔɔ wɔmli. (Rom. 1:16) Yɛ wɔtsui ni baanyɔ wɔmli lɛ sɛɛ lɛ, wɔbaana akɛ mɛi krokomɛi kɛ wiemɔi ni Paulo tsɛ́ yisɛɛ yɛ Romabii 10:15 lɛ baakpã gbee akɛ: “Kwɛ bɔ ni hejɔlɛ he sanekpakpa shiɛlɔi ni shiɛɔ nii kpakpai lɛ anaji yɔɔ fɛo ha!”—Yes. 52:7.\n^ kk. 5 Akɛ wiemɔi ni tamɔ nakai tsu nii yɛ woji krokomɛi ni ajɛ mumɔŋ aŋmala lɛ amli.—Mar. 1:1; 2 Tes. 1:8; 1 Kor. 9:12; Fil. 1:27.\n• Mɛɛ sanekpakpa lɛ fã Romabii awolo lɛ maa nɔ mi?\n• Mɛɛ anɔkwa sane esa akɛ wɔye wɔbua mɛi krokomɛi ni amɛnu shishi?\n• Mɛɛ gbɛ nɔ “Kristo sanekpakpa lɛ” baanyɛ aha wɔ kɛ mɛi krokomɛi aná jɔɔmɔi?\nSanekpakpa ni ama nɔ mi yɛ Romabii awolo lɛ mli lɛ kɔɔ gbɛfaŋnɔ ni he hiaa ni Yesu baatsu he nii yɛ Nyɔŋmɔ yiŋtoo mli lɛ he\nAfɔ wɔ fɛɛ kɛ fatɔɔ ko ni haa wɔgboiɔ—esha!